text:
Cabugao, Ilocos Sur – Sinelebraran ti Cabugao Institute ti 85th Founding Anniversary idi Pebrero 17-19, 2012 a no sadino a ditoy ket nagbalin a host classes ti Batch 1962, Batch 1972 ken Batch 1987.
Naitampok iti umuna nga aldaw ti Search for 2012 CI IDOL nga inesponsoran ti Class 1987; naangay ti 10th COMELEC CHAIRMAN VICTORINO SAVELLANO MEMORIAL RUN iti Pebrero 18 idinto ta Parade Around the Town, Playground Demonstration ken Coronation Night and Ball iti Pebrero 19 a nangidauluan ni Queen Quennie 1st.
Tinawen daytoy a selselebraran ti pageskuelaan ken agpabpabasa a nagannak daytoy a pagteng. # (Web In-Action)


c: text/html

text:
March 25, 2013
ABRIL 8, 2013
SARITA
6 Dayyeng
Daniel L. Nesperos
NOBELA
26 Saan a Rosas Amin Nga Ayat, Maria Emmanuelle (8)
Reynaldo A. Duque
30 Galiera Queen (5)
Dionisio S. Bulong
34 Apo Baboy Partylist (23)
Jose A. Bragado
DANIW
4 Panangarit ti Lawag
Jake F. Ilac
8 Sallapingaw
Derick Marcel F. Yabes
32 Ahedres
Neyo Mario E. Valdez
48 Dandaniw a Para Ubbing
SALAYSAY
10 Gapu Ta Daytoy ti Linteg (82)
Hues Joven F. Costales (Ret.)
12 Edukasion: Saan Laeng Koma a Para Kadagiti Adda Kuartana
Neyo Mario E. Valdez
17 Sta. Teresita, Cagayan: Ili ti 13 a Kueba ken Maysa a Dan-aw
Dionisio S. Bulong, Vilmer V. Viloria ken Edison B. Tobias
KOMIKS
19 Tres Muchos (99)
22 Aritosan (23)
24 Miks & Tiks
KOLUM
14 Okeyka, Apong!
16 Dear Doc
36 TIPS
39 Kastoy, Kapid, Ditoy Hawaii
40 Ading Kosinera
42 Padasem Daytoy, Kailian
PAGLINGLINGAYAN
44 Showbiz
46 Accident Porn Area, Kdp.
47 Sinniriban
47 Sapukas
47 Sudoku
47 Agkatawa ti Mayat
DADDUMA PAY
2 Ti Makunami
15 Tao, Lugar, Pasamak
28 Siled ti Kararag
29 Hay, Nagpudoten!
33 Ania, Asaynment, Manen?
35 Txtm8
37 Ti Gasatmo Ita a Lawas
38 Ammuem Pay Dagitoy
41 “Motor Skills,” Ania Dayta?
March 20, 2013
'Toy Sipapait, Ubog
'TOY SIPAPAIT, UBOG. Maysa a kaamaan, iti maysa a Domingo, aldaw ti dapon iti merkado publiko ti Gonzaga, Cagayan, ken dagiti tagilakoda a bukel ti kardis ken patani, uggot ti am-amsi, uggot ti aba, ken ubog ti way. Nareppet iti sagpapat a pedaso nga agpateg iti PhP100, naala iti kabakiran ti Brgy. Cabiraoan ti nasao nga ili ti ubog a nupay napait, naimas a maituno sa mabugguongan ken magalipan iti kamatis ken lasona; naimas pay a madengdeng a malaokan iti naganus a bukbukel ken alukon sa masagpawan iti naipamaga a kuros. Nupay kasta, nasken koma a makontrol ti panagala iti ubog ta ad-adu met laeng ti maganar iti natangkenan a way a kas iti pannakakontrol ti panagala iti rabong iti Ilokos ta ad-adu ti maganar iti natangkenan a kawayan. (Roy V. Aragon)
(Naipablaak iti Bannawag, Abril 1, 2013 a bilang.)
RH, pinaisardeng ti Korte Suprema ti pannakaipakatna
Nangipaulog ti Korte Suprema itay lawasna iti status quo ante order (SQAO) a mangisardeng iti uppat a bulan iti pannakaipakat ti Responsible Parenthood and Reproductive Health Act of 2012 iti babaen ti Akta Republika Blng. 10354.
Iti full court session, inkeddeng ti Korte Suprema ti panangangayna iti oral arguments inton Hunio 18 kadagiti sumagmamano a petision a nangkuestionar iti konstitusionalidad ti baro a linteg.
Naipaulog ti SQAO babaen ti 10-5 a butos ti 15-ti-kamengna a Korte Suprema.
Dagiti nangpabor iti pannakaipaulog ti SQAO: Justices Presbitero J. Velasco, Jr., Teresita J. Leonardo de Castro, Arturo D. Brion, Diosdado M. Peralta, Lucas P. Bersamin, Roberto A. Abad, Martin S. Villarama, Jr., Jose Portugal Perez, Jose Catral Mendoza, ken Bienvenido L. Reyes.
Dagiti nangkontra: Chief Justice Maria Lourdes P.A. Sereno, Senior Justice Antonio T. Carpio, ken Justices Mariano C. del Castillo, Estela M. Perlas Bernabe, ken Marvic Mario Victor F. Leonen.
(Naipablaak iti Bannawag, Abril 1, 2013 a bilang.)
Libro iti dandaniw, mayalnag
Tampok iti nasao nga alnag ti pannakaibasa dagiti daniw a nairaman iti libro babaen dagiti mannaniw iti Bannawag.
Nangrugi a nagsurat iti dandaniw ni Toledo idi agtawen iti sangapulo ket uppat ngem naisardengna gapu iti pannakumikomna iti panagbasana ken panangpadakkelna kadagiti annakna. Iti kaaddana iti Canada, nasumokna manen ti agsurat iti daniw babaen ti panangidarirag met laeng dagiti pagayamna a mannurat.
Agpuskol iti 100-panid, linaon ti nasao a libro dagiti dandaniw maipanggep iti bukod a pannakigasanggasat ni Toledo iti tay-ak ni ayat, trabaho, pannakipagayam, biag iti ganggannaet a daga, ken kangrunaanna, ti panagbalinnna nga ina.
(Naipablaak iti Bannawag, Abril 1, 2013 a bilang.)
3 ti Nangabak iti 2013 Cabie PINILI; Special Prize, ipaay ti 2013 Alviya
Awan ti nangabak iti Umuna ken Maikadua a Gunggona iti Salip iti Daniw a Para Ubbing ti 2013 Prof. Honor Blanco Cabie Premio Iti Naisurat Iti Literatura Ilokana:
Adtoy dagiti nangabak: Maikatlo a Gunggona, Herman S. Cardenas, empleado iti munisipio ti Gonzaga, Cagayan; Honorable Mention da Jesusa Leticia Lagda, retirado a maestra a taga-Suba, Paoay, Ilocos Norte, ken Efren Inocencio, mangisursuro iti Quiling, Siudad ti Batac.
Dagiti naghurado: Hues Vivencio S. Baclig (chairman); Martin T. Rochina ti Magsingal, Ilocos Sur; ken Ariel S. Tabag ti Sta. Teresita, Cagayan (agpada a kameng).
Nairusat ti Cabie PINILI idi Oktubre 2008 tapno maikkan dagiti Ilokano nga agsursurat iti pagsasaoda iti gundaway, iti pannakitinnulong ti GUMIL Metro Manila, a tumulong a mangpasantak iti Literatura Ilokana ken kultura dagiti taga-Amianan.
Naipanagan ti pasalip ken ni Cabie, premiado a mannurat, ken dati a Presidente ti GUMIL Filipinas (1995-1999) ken agdama a Chairman ti GUMIL Filipinas Election Committee. (Cabie Pinili Secretariat)
* * *
Awan met ti nangyalat kadagiti kangrunaan a gunggona iti 2013 Pasalip Alviya iti Sarita ket inkeddeng laengen dagiti hurado nga ipaayan iti Special Prize ti maysa kadagiti naisalip a sarita, kas impakaammo ni Dr. Freddie Pa. Masuli, mangimatmaton iti pasalip.
Ti maipaayan iti Special Prize: ti “Ti Bituen nga Arapaap ni Lilang Utiang” a sarita ni Jobert M. Pacnis, maysa nga Electronics Communications Engineer ken propesional a mangisursuro a tubo iti Ballesteros, Cagayan.
Dagiti naghurado: Bannawag Editor Cles B. Rambaud, Dionisio S. Bulong, ken Joel B. Manuel.
Tinawen a proyekto nga is-isponsoran ni Alex V. Yadao ti New York, U.S.A. ti Pasalip Alviya iti Sarita iti panggep a mangparegta kadagiti mannurat iti Ilokano tapno tumulongda a mangitag-ay iti kalidad ti sarita iti Ilokano.
Mayawat ti premio dagiti nangabak iti 2013 Cabie PINILI ken iti 2013 Alviya Salip iti Sarita iti umuna a rabii ti 45th GUMIL Filipinas Convention & Literary Seminar a maangay inton Abril 19-21 iti Gonzaga, Cagayan.
(Naipablaak iti Bannawag, Abril 1, 2013 a bilang.)
ABRIL 1, 2013
SARITA
6 Ti Ganggannaet
Juan Al. Asuncion
NOBELA
24 Saan a Rosas Amin Nga Ayat, Maria Emmanuelle (7)
Reynaldo A. Duque
28 Galiera Queen (4)
Dionisio S. Bulong
32 Apo Baboy Partylist (22)
Jose A. Bragado
DANIW
4 Kaano Pay a Ngimmina ti Aldaw?
Vicente R. Raras
30 Iti Murdong ti Dilak Nakumelkumel Dagiti Arasaas
Roy V. Aragon
48 Dandaniw a Para Ubbing
SALAYSAY
8 Habemus Papam!
Neyo Mario E. Valdez
9 Addan Papatayo!
Fr. Danny R. Laeda
12 Gapu Ta Daytoy ti Linteg (81)
Hues Joven F. Costales (Ret.)
40 Wen, Dadakkel Dagiti Hawaiian a Laya ni William
Reynaldo E. Andres
KOMIKS
17 Tres Muchos (98)
20 Aritosan (22)
22 Miks & Tiks
KOLUM
14 Okeyka, Apong!
16 Dear Doc
34 TIPS
37 Kastoy, Kapid, Ditoy Hawaii
38 Ading Kosinera
42 Padasem Daytoy, Kailian
PAGLINGLINGAYAN
44 Showbiz
46 Hourse Raiding, Kdp.
47 Sinniriban
47 Sapukas
47 Sudoku
47 Agkatawa ti Mayat
DADDUMA PAY
2 Ti Makunami
10 Maika-6 a Kangatuan ni Rhojoesa!
15 Tao, Lugar, Pasamak
26 Siled ti Kararag
27 Ket No Nagadut’ Trabahomi, Ma’am!
31 STEM-Friendly Kadi ti Eskuela ti Anakmo?
33 Txtm8
35 Ti Gasatmo Ita a Lawas
36 Ammuem Pay Dagitoy
39 Nasalun-at a Bagi, Nasalun-at a Panunot
March 14, 2013
Sangatrak a Pagpamurdong
SANGATRAK A PAGPAMURDONG. Naidagas iti Gattaran, Cagayan daytoy a trak a napno iti tagilako a bawang ken lasona a naggapu pay iti Sinait, Ilocos Sur. Kapades ita ti panagapit iti bawang ken lasona iti Kailokuan, nangruna kadagiti ili ti Sinait, ken iti Badoc, Pinili ken Pasuquin iti Ilocos Norte. (Roy V. Aragon)
(Naipablaak iti Bannawag, Marso 25, 2013 a bilang.)
“Animation” ken “game development,” napintas a panguartaan
Napintas a damag kadagiti interesado iti tay-ak ti “animation” ken “game development.”
Kas maibatay iti panagsukisok ti international research firm a MarketsandMarkets, manamnama a dumakkel ti pateg daytoy nga industria manipud iti $122.20-bilion iti 2010 iti $242.93-bilion iti 2016.
Iti agdama, ti India ti mangdomdominar iti merkado iti iggemna a 40 a porsiento iti nasurok a $122.20-bilion ti pategna nga industria. Sumaruno ti Korea (15 a porsiento), maikatlo ti Filipinas (10-porsiento).
Kinuna ni Grace Dimaranan, presidente ti Animation Council of the Philippines, Inc. (ACPI) a narimat ti masakbayan ti Filipinas iti sektor ti “animation” ken “game development” isu a nasken a masanay dagiti aginteres kadagitoy a tay-ak.
Itay laeng nabiit, nakikadua ti Information Technology and Business Process Association of the Philippines (IBPAP) ken ti Technical Education and Skills Development Authority (TESDA) iti gobierno ti Korea tapno masanay dagiti animator ken game developer a Filipino.
(Naipablaak iti Bannawag, Marso 25, 2013 a bilang.)
Grand Centennial Alumni Homecoming ti ISPSC: Abril 1-2
Rambakan ti Ilocos Sur Polytechnic State College (ISPSC), dati nga Ilocos Sur Agricultural College (ISAC), Santa Maria, Ilocos Sur ti maika-100 a tawenna inton Abril 1-2, 2013. Ti tema ti Grand Centennial Alumni Homecoming: "Panagsubli iti Ingungotentayo a Pagadalan - Pagsayaatan, Panagrang-ayna, Pagtititinnulongan."
Manamnama ti idadar-ay amin a nagturpos iti daytoy a pagadalan iti hayskul ken kolehio, ditoy ken iti ballasiw taaw. Paset ti programa ti pannakaited ti pammigbig kadagiti nagturpos a nangted iti pammadayaw iti nasao a pagadalan.
Idauluan ni Dr. William D. Dar, dati a Secretary of Agriculture idi panawen ni Presidente Fidel Ramos dagiti nagturpos a mapadayawan.
Addanto pay maangay a misa ken motorcade iti ili ti Santa Maria. Makipagragragsakto met dagiti alumni iti maaramid a piesta ti Santa Maria iti rabii ti Abril 2 iti panangangaili kadakuada dagiti opisial ti ili nga ipanguluan ni Dr. Edgar C. Florendo, agdama a Mayor. (Jovito F. Amorin)
(Naipablaak iti Bannawag, Marso 25, 2013 a bilang.)
55 a sarita ken daniw iti 11th RFAAFIL
Dagiti Sarita a Para Ubbing: “Dagiti Aggayyem a Kuton” ni Fren; “Bin-i” ni I Nib; “Ni Bentong ken Dagiti Sidingna a Singin” ni Gabon; “Da Meow ken Grr” ni Endangered Specie; “Amy” ni Tres Marias;
“Ti Dusa ti Kayo a Palali” ni Rene; “Karayan Amburayan” ni Biag Ti Away; “Ni Janjan ken Dagiti Kaay-ayamna” ni Napateg A. Linglingay; “Ni Bzzz Bzzz, Ni Mehehek ken Ni Almo” ni Mehk Mehk;
“Ti Sagutko ken Tatang” ni Pilita Con; “Dagiti Karton ni Balong” ni Cariton; “Ti Pamiliami” ni Luther Furr; “Ti Nasukir nga Ubing” ni Vaughn Axl; “Ti Ari” ni Rizalino Lyndon Tresvalles; “Ni Bi-o-bi-o, ni Cory, ni Erap ken ni Marcos” ni RC;
“Ket Nagitlog ni Henya” ni Sadia; “Once a Funny Time” ni EriKeiraCheska; “Ni Maestra Matilda” ni Tit Sir; “Ni Pagong, ni Suso ken ni Kuneho” ni Alas Tres; “Tata Armando” ni Anak T. Amianan; ken “Ti Wayawaya ni Tweetie” ni Angry Bird.
Dagiti Daniw a Para Ubbing: “Eskrim” ni Sol B. Tero; “Ti Lapis ni Ambo” ni Sadiri T. Amianan; “Ti Perperroka” ni Mammal Sit; “Burburtia Dagiti Animal” ni Ding Nguen T. Bantay; “Anak, Ammom Dagitoy?” ni Ayat Nagpaiduma; “Nateng Ken Prutas” ni Vita Mina; “Agpilika!” ni Ayat Nagpaiduma; “Dakkelakon, Tatang” ni Vaughn Axl; “Ayat ken Arapaap ti Ubing” ni Yang Polaris; “Kulalanti, Kulalanti” ni Sagibo;
“Idol” ni Jan Onyx; “Siak ken Ni Bespren” ni Polaris Lee; “Ni Tatang ken Ni Nanang” ni Rene; “Ti Arapaap” ni Gelay; “Bullalayaw” ni Rea; “Lapis ken Papel” ni Ali Kuteg; “Siak ni Linglingay” ni Awanparbo A. Naganna; “Tinnarayan” ni Bal Lusong; “Sapata” ni Napateg A. Linglingay; “Dagiti Agaramid iti Balay” ni Al Laoage; “Ti Ubing a Dina Kayat ti Agikuko” ni Nap A. Nawan; “Dagiti Agserserbi iti Kagimongan” ni Dim Maniw;
“Adda Alkansiak” ni Rizalina Linda Dosvalles; “Pidut” ni Baimbain; “Buyag” ni Musang; “Bituen” ni Bituen T. Rabii; “Ti Ubing a Dina Kayat ti Ageskuela” ni Rizalino Lyndon Tresvalles; “Sakbay a Sumrekka iti Eskuela” ni Martin Martin; “Kas Ken ni Snow White” ni Kisiang; “Da Tatang ken Nanang” ni Retson Menseros; “A Ba Ka Da” ni Agbasbasa; “Ti Balaymi” ni Ho Laurel; “Dagiti Naanus” ni Paz I. Ente; ken “Papel” ni Papel de Banko.
Mapadayawanto dagiti mangabak iti Kombension Nasional ti GUMIL Filipinas, wenno iti lugar nga iwaragawag ti RFAAFIL a pakaangayan ti awarding, itoy a Kalgaw 2013.
(Naipablaak iti Bannawag, Marso 25, 2013 a bilang.)
“Tungtongan iti GMM,” Marso 24
Serye ti binulan a workshop ti “Tungtongan iti GMM” para kadagiti kameng ti GUMIL Metro Manila, nga agpatingga iti Nobiembre 2013. Silulukat met daytoy kadagiti saan a kameng ti GUMIL no la ketdi ta maisapsapa ti panagpakaammo ti asino man a dumar-ay.
Maipaayan iti Sertipiko ti Idadar-ay ti mannurat a nakadar-ay iti naituding a bilang ti edision ti “Tungtongan iti GMM 2013.”
Para iti dadduma pay nga impormasion, ag-text iti 0918-682-6330.
Iti sabali a bangir, maangay ti general membership meeting ti GUMIL Metro Manila inton Marso 31 iti 1632 Burbank Ave., Brookside Hills Subdivision, Cainta, Rizal iti panagsangaili ti agkaingungot a Honor ken Ma. Rose Cabie, kas impakaammo ni (Ret.) Judge Vivencio S. Baclig, presidente ti gunglo.
Para iti detalye, agteks iti 0916-499-7218.
(Naipablaak iti Bannawag, Marso 25, 2013 a bilang.)
MARSO 25, 2013
SARITA
6 Angkel Enrico, Embahador
Joel B. Manuel
NOBELA
26 Galiera Queen (3)
Dionisio S. Bulong
30 Saan a Rosas Amin Nga Ayat, Maria Emmanuelle (6)
Reynaldo A. Duque
34 Apo Baboy Partylist (21)
Jose A. Bragado
DANIW
4 Mailansaak Met Koma
Jobert M. Pacnis
17 Dagiti Aluten
Fernando B. Sanchez
28 Naidumduma ti Marisna
Imelda Duque Toledo
32 Padeppa
Ridel T. Cabulisan
48 Dandaniw a Para Ubbing
SALAYSAY
8 Gapu Ta Daytoy ti Linteg (80)
Hues Joven F. Costales (Ret.)
9 Ket Pinarmek ni Apo Jesus ti Patay
Fr. Danny R. Laeda
12 Team Patay Vs. Team Buhay
Neyo Mario E. Valdez
KOMIKS
19 Tres Muchos (97)
22 Aritosan (21)
24 Miks & Tiks
KOLUM
14 Okeyka, Apong!
18 Dear Doc
36 TIPS
39 Kastoy, Kapid, Ditoy Hawaii
40 Ading Kosinera
42 Padasem Daytoy, Kailian
PAGLINGLINGAYAN
44 Showbiz
46 Hirkat, Kdp.
47 Sinniriban
47 Sapukas
47 Sudoku
47 Agkatawa ti Mayat
DADDUMA PAY
2 Ti Makunami
15 Tao, Lugar, Pasamak
16 Siled ti Kararag
29 Ania ti Napatpateg, IQ Wenno EQ?
33 Kasano a Maawis ti Interes Dagiti Ubbing iti Matematika?
35 Txtm8
37 Ti Gasatmo Ita a Lawas
38 Ammuem Pay Dagitoy
41 Kas Met Laeng iti Droga
March 10, 2013
Nakayanakan a Saramsam
NAKANAYAKAN A SARAMSAM. Makapatubbog iti ngiwat dagitoy a saramsam a naartem iti suka (suka ti Ilokos) a mailaklako iti sidiran ti merkado publiko ti Siudad ti Laoag: nagayat a naata a balayang (bukelan a saba a maawagan pay iti saba ti sunggo), nabuksilan a bua ti sunggo (atap a bua a maala iti bakir), nagayat a naata a mabolo, karamay, ken mangga a Hawaiian. (Roy V. Aragon)
(Naipablaak iti Bannawag, Marso 18, 2013 a bilang.)
11 a bilionario a Filipino, nainaganan
Nagtalinaed ni Henry Sy, akinkukua iti SM, a numero uno iti listaan dagiti bilionario iti Filipinas, kas kuna ti magasin a Forbes itay lawasna.
Innayon ti Forbes nga immadu metten ti bilionario a Filipino, nga agingga iti maudi a listaanna, nagbalindan a 11 manipud iti 6 itay napan a tawen.
Kas kuna ti Forbes, addaan ni Sy iti kinabaknang nga agpateg iti $13.2-bilion (P538.6-bilion). Isu met ti maika-68 iti listaan dagiti kababaknangan iti lubong.
Iti agdama, agdagup laeng iti 1,426 a tattao iti sibubukel a lubong ti addaan iti kinabaknang nga agdagup iti $1-bilion wenno ad-adu pay a mangig-iggem iti $5.4-trilion a kinabaknang ti sibubukel a lubong.
Sumaruno ken ni Sy iti listaan ni negosiante Lucio Tan, $5-bilion (P204-bilion), adda iti maika-248 a puesto iti lubong;
Maika-3 a kabaknangan iti Filipinas ni port ken casino giant Enrique Razon, Jr., $4.9-bilion (P200-bilion), maika-258 a kabaknangan iti lubong;
Maika-4, Andrew Tan, $3.95-bilion ($164-bilion), maika-345 iti lubong;
Dadduma pay a bilionario a Filipino:
Negosiante Roberto Ongpin, $1.5-bilion (P61.2-bilion), maika-1,175 iti lubong; kapadana nga adda iti maika-1,175 a puesto ni real estate magnate Andrew Gotianun ken pamiliana (baro iti listaan).
Kadua ni Gotianun nga “agdadamo iti listaan” dagiti bilionario a dakdakkel pay ti kinabaknangda, kas kada: construction giant David Consunji ken pamiliana, $2.8-bilion (P114.3-bilion), rank 503; banking tycoon George Ty ken pamiliana, $2.6-bilion (P106.1-bilion), rank 554;
Da akinkukua iti Puregold a da Lucio ken Susan Co, $2-bilion (P81.5-bilion), rank 736; negosiante Roberto Coyiuto, Jr., $1.6-bilion (P65.2-bilion), rank 931, akinkukua iti Jollibee a ni Tony Tan Caktiong ken pamiliana, $1.4-bilion (P57.1-bilion), rank 1031.
Naawan metten iti listaan ni negosiante Eduardo "Danding" Cojuangco, a maysa kadagiti innem a bilionario a Filipino nga inlista ti Forbes itay napan a tawen.
Iti sangalubongan, adda iti tuktok ti listaan ni Mexican telecommunications tycoon Carlos Slim ($73-bilion), sumaruno ni Microsoft founder Bill Gates ($67-bilion).
Maikatlo ti akinkukua iti Spanish fashion retailer a Zara, ni Amancio Ortega ($57-bilion), inagawna ti nasao a puesto ken ni Warren Buffet ($53.5-bilion).
Innayon ti Forbes a ni Brazilian Eike Batista ti kadakkelan iti pukaw iti daytoy a tawen. Agdagup iti $19.4-bilion ti pukawna, wenno nasurok a $50-milion iti inaldaw ti naikissay iti kinabaknangna.
Adda ni Batista iti maika-100 a puesto ita a tawen, maika-7 iti 2012.
(Naipablaak iti Bannawag, Marso 18, 2013 a bilang.)
Innayon ti Forbes nga immadu metten ti bilionario a Filipino, nga agingga iti maudi a listaanna, nagbalindan a 11 manipud iti 6 itay napan a tawen.
Kas kuna ti Forbes, addaan ni Sy iti kinabaknang nga agpateg iti $13.2-bilion (P538.6-bilion). Isu met ti maika-68 iti listaan dagiti kababaknangan iti lubong.
Iti agdama, agdagup laeng iti 1,426 a tattao iti sibubukel a lubong ti addaan iti kinabaknang nga agdagup iti $1-bilion wenno ad-adu pay a mangig-iggem iti $5.4-trilion a kinabaknang ti sibubukel a lubong.
Sumaruno ken ni Sy iti listaan ni negosiante Lucio Tan, $5-bilion (P204-bilion), adda iti maika-248 a puesto iti lubong;
Maika-3 a kabaknangan iti Filipinas ni port ken casino giant Enrique Razon, Jr., $4.9-bilion (P200-bilion), maika-258 a kabaknangan iti lubong;
Maika-4, Andrew Tan, $3.95-bilion ($164-bilion), maika-345 iti lubong;
Dadduma pay a bilionario a Filipino:
Negosiante Roberto Ongpin, $1.5-bilion (P61.2-bilion), maika-1,175 iti lubong; kapadana nga adda iti maika-1,175 a puesto ni real estate magnate Andrew Gotianun ken pamiliana (baro iti listaan).
Kadua ni Gotianun nga “agdadamo iti listaan” dagiti bilionario a dakdakkel pay ti kinabaknangda, kas kada: construction giant David Consunji ken pamiliana, $2.8-bilion (P114.3-bilion), rank 503; banking tycoon George Ty ken pamiliana, $2.6-bilion (P106.1-bilion), rank 554;
Da akinkukua iti Puregold a da Lucio ken Susan Co, $2-bilion (P81.5-bilion), rank 736; negosiante Roberto Coyiuto, Jr., $1.6-bilion (P65.2-bilion), rank 931, akinkukua iti Jollibee a ni Tony Tan Caktiong ken pamiliana, $1.4-bilion (P57.1-bilion), rank 1031.
Naawan metten iti listaan ni negosiante Eduardo "Danding" Cojuangco, a maysa kadagiti innem a bilionario a Filipino nga inlista ti Forbes itay napan a tawen.
Iti sangalubongan, adda iti tuktok ti listaan ni Mexican telecommunications tycoon Carlos Slim ($73-bilion), sumaruno ni Microsoft founder Bill Gates ($67-bilion).
Maikatlo ti akinkukua iti Spanish fashion retailer a Zara, ni Amancio Ortega ($57-bilion), inagawna ti nasao a puesto ken ni Warren Buffet ($53.5-bilion).
Innayon ti Forbes a ni Brazilian Eike Batista ti kadakkelan iti pukaw iti daytoy a tawen. Agdagup iti $19.4-bilion ti pukawna, wenno nasurok a $50-milion iti inaldaw ti naikissay iti kinabaknangna.
Adda ni Batista iti maika-100 a puesto ita a tawen, maika-7 iti 2012.
(Naipablaak iti Bannawag, Marso 18, 2013 a bilang.)
23 a sarita, naisalip iti 15th AMMAFLA
Duapulo ket tallo a sarita ti naisalip iti Salip iti Sarita a Para Kadagiti Agdadamo a Mannurat ti 15th AMMA Foundation Literary Awards (AMMAFLA), kas impakaammo ti AMMAFLA Secretariat.
Dagiti sarita a naisalip:
“Bay-am ti Dios a Mangngeddeng” ni Jessica Mirasol, “Desdes” ni Ka Rene, “Lupes” ni Barack Coh, “Tawid” ni Tata Pua Gaw, “Ti Motor a Darepdep ni Ador” ni Perlas ni Ilonga;
“Ti Adigi” ni Sagibo, “Ti Paraisuno” ni Jack Ma. Namnama, “Ti Tangatangko” ni Polaris Lee, “Ina” ni Mona Lisa, “Ti Waig” ni Jong Ga Len;
“Selpon” ni Buenaventura Siriban, “Dalag” ni Lovely Rose T. Arba, “Ni Maestra Baling” ni Manong JayPee; “Ti Tawid” ni Redentor Dela Cruz; “Adda Dana ti Tunggal Panagballigi” ni Flora T. Mayo;
“Ni Ankel Sising” ni Mightypen; “Barrairong” ni Candi Datu; “Balitok Dagiti Kur-it” ni SMC; “Senior Citizen” ni Oliva Lou; “Amangaw” ni Wilmer M. Laaguen; ken “Kulibangbang” ni Kuniang Hero, “Ti Pangngeddeng” ni Awanparbo a Naganna, ken “Roberto” ni Ricky Manalac.
Naggibus ti salip itay Peb. 28.
Dagiti mangimaton ken isponsor ti salip: Amado ken Gloria Yoro, Francisco ken Aurora Ponce, ken Alfredo ken Cherry Quibol (agpapada nga agindegen iti Hawaii).
Mapakaammuanto dagiti mangabak no kaano ken sadino ti pakapadayawanda,
(Naipablaak iti Bannawag, Marso 18, 2013 a bilang.)
Dagiti sarita a naisalip:
“Bay-am ti Dios a Mangngeddeng” ni Jessica Mirasol, “Desdes” ni Ka Rene, “Lupes” ni Barack Coh, “Tawid” ni Tata Pua Gaw, “Ti Motor a Darepdep ni Ador” ni Perlas ni Ilonga;
“Ti Adigi” ni Sagibo, “Ti Paraisuno” ni Jack Ma. Namnama, “Ti Tangatangko” ni Polaris Lee, “Ina” ni Mona Lisa, “Ti Waig” ni Jong Ga Len;
“Selpon” ni Buenaventura Siriban, “Dalag” ni Lovely Rose T. Arba, “Ni Maestra Baling” ni Manong JayPee; “Ti Tawid” ni Redentor Dela Cruz; “Adda Dana ti Tunggal Panagballigi” ni Flora T. Mayo;
“Ni Ankel Sising” ni Mightypen; “Barrairong” ni Candi Datu; “Balitok Dagiti Kur-it” ni SMC; “Senior Citizen” ni Oliva Lou; “Amangaw” ni Wilmer M. Laaguen; ken “Kulibangbang” ni Kuniang Hero, “Ti Pangngeddeng” ni Awanparbo a Naganna, ken “Roberto” ni Ricky Manalac.
Naggibus ti salip itay Peb. 28.
Dagiti mangimaton ken isponsor ti salip: Amado ken Gloria Yoro, Francisco ken Aurora Ponce, ken Alfredo ken Cherry Quibol (agpapada nga agindegen iti Hawaii).
Mapakaammuanto dagiti mangabak no kaano ken sadino ti pakapadayawanda,
(Naipablaak iti Bannawag, Marso 18, 2013 a bilang.)
Posted by AST at 8:25 AM No comments: Links to this post
Labels: ammafla
GUMIL Filipinas Convention iti Abril 19-21, agenda iti miting ti GF Board iti Marso 17
Maangay ti board meeting itoy a Marso 17 iti Gonzaga, Cagayan iti panangsangaili ni Mayor Carlito Pentecostes, Jr.ti Gonzaga, LGU Gonzaga ken ti GUMIL Gonzaga.
Maangay ti GF convention inton Abril 19-21 itoy a tawen iti panangsangaili ti GUMIL Cagayan nga idauluan ni Arthur P. Urata.
Mainaig itoy, makiddaw kadagiti amin a provincial chapter ti panangkontakda iti GUMIL Cagayan para iti akomodasion ken dadduma pay a detalye iti 09489864481, 09159842149 ken 09277927913 wenno ag-e-mail iti salacnib@yahoo.com. (Freddie Pa. Masuli)
(Naipablaak iti Bannawag, Marso 18, 2013 a bilang.)
March 6, 2013
MARSO 18, 2013
SARITA
6 Ti Lubong ni Efrenita
Manuel S. Diaz
NOBELA
24 Galiera Queen (2)
Dionisio S. Bulong
28 Saan a Rosas Amin Nga Ayat, Maria Emmanuelle (5)
Reynaldo A. Duque
32 Apo Baboy Partylist (20)
Jose A. Bragado
DANIW
4 Kayatko a Dagiti Matam Ibagnosdak nga Agpa-Teppang
Arnold C. Baxa
8 Murmuray
Jonathan B. Torricer
26 Duayya
Linda T. Lingbaoan
48 Dandaniw a Para Ubbing
SALAYSAY
10 Gapu Ta Daytoy ti Linteg (79)
Hues Joven F. Costales (Ret.)
12 Umisu Kadi ti Panagpili Dagiti Botante iti Ibotosda?
Neyo Mario E. Valdez
40 Padasem Dagitoy a Mani ita a Kalgaw
Reynaldo E. Andres
KOMIKS
17 Tres Muchos (96)
20 Aritosan (20)
22 Miks & Tiks
KOLUM
14 Okeyka, Apong!
16 Dear Doc
34 TIPS
37 Kastoy, Kapid, Ditoy Hawaii
38 Ading Kosinera
42 Padasem Daytoy, Kailian
PAGLINGLINGAYAN
44 Showbiz
46 Bobong Hardware, Kdp.
47 Sinniriban
47 Sapukas
47 Sudoku
47 Agkatawa ti Mayat
DADDUMA PAY
2 Ti Makunami
9 “Komporme iti Kayat a Panagdisso, A!”
15 Tao, Lugar, Pasamak
27 Amangan No Ab-abusuem ti Anakmo a Dimo Ammo
30 Siled ti Kararag
31 Ania, Imbatim ti Anakmo nga Agmaymaysa iti Balayyo?
33 Txtm8
35 Ti Gasatmo Ita a Lawas
36 Ammuem Pay Dagitoy
39 Aniat’ Aramidem Tapno Natarus ti Panagbasa ti Anakmo?
March 3, 2013
Kalamansi
KALAMANSI! Klasklasien daytoy nga ina dagiti naburasda a bunga ti kalamansi iti bangkagda iti Ammubuan, Ballesteros, Cagayan pangur-urayanna kadagiti negosiante a mangkompra kadagitoy. Agduma ti presio dagiti naluom, lumlumdag ken natayengteng ti langtona. Maibiahe iti probinsia ti Ilocos Norte dagitoy. (Jobert M. Pacnis)
(Naipablaak iti Bannawag, Marso 11, 2013 a bilang.)
Subscribe to: Posts (Atom)

robotstxt: allowed

filter: keep


text:
Apay nga Agkararagtayo iti Nagan ni Jesus?
Apay nga Agkararagtayo iti Nagan ni Jesus?
MASANSAN idi a nangisuro ni Jesus maipapan iti kararag. Idi kaaldawanna, dagiti lider ti relihion dagiti Judio agkararagda “kadagiti nagsulian dagiti akaba a dalan.” Apay? “Tapno makita dagiti tattao.” Nalawag a kayatda ti mapadayawan gapu iti kinarelihiosoda. Atiddog ken maulit-ulit ti karkararag ti adu kadakuada a kasla ket tay kasapulan nga ‘agusarda iti adu a sasao’ tapno maipangag ti kararagda. (Mateo 6:5-8) Imbutaktak ni Jesus nga ubbaw dagiti kasta nga aramid, isu a natulonganna dagiti napasnek a tattao a mangammo no ania ti liklikanda no agkararagda. Nupay kasta, saanna laeng a basta insuro no ania ti saan a maiparbeng no iti panagkararag.
Insuro ni Jesus a rumbeng a dagiti kararagtayo iyanninawda ti tarigagaytayo a masantipikar ti nagan ti Dios, nga umay ti Pagarianna, ken maaramid ti pagayatanna. Insuro met ni Jesus a maitutop a kiddawen iti Dios a tulongannatayo kadagiti banag a personal a mangapektar kadatayo. (Mateo 6:9-13; Lucas 11:2-4) Babaen kadagiti ilustrasion, impakita ni Jesus a kasapulantayo ti kinapinget, pammati, ken kinapakumbaba tapno maipangag dagiti kararagtayo. (Lucas 11:5-13; 18:1-14) Malaksid kadagiti imbagana, sibibileg met a nangisuro ni Jesus babaen iti mismo nga ulidanna.—Mateo 14:23; Marcos 1:35.
Dayta a pannursuro ket awan duadua a nakatulong kadagiti adalanna tapno ad-adda a mapasayaatda ti kararagda. Kaskasdi, inuray ni Jesus ti maudi a rabiina ditoy daga tapno maisurona kadagiti adalanna ti kapatgan a leksion maipapan iti kararag.
“Dakkel a Panagbalbaliw iti Pakasaritaan ti Kararag”
Ti panangparegta kadagiti matalek nga apostolna ti kangrunaan a nangbusbosan ni Jesus iti maudi a rabiina. Isu daydi ti maitutop a kanito tapno ipalgakna ti maysa a baro a banag. Kinunana: “Siak ti dalan ken ti kinapudno ken ti biag. Awan ti umay iti Ama malaksid no baeten kaniak.” Kalpasanna, pinaregtana ida babaen daytoy a kari: “Aniaman ti dawatenyo iti naganko, aramidekto daytoy, tapno ti Ama maipadayag koma mainaig iti Anak. No dawatenyo ti aniaman a banag iti naganko, aramidekto dayta.” Iti ngudo ti palawagna, kinunana: “Agingga itoy agdama a tiempo saankayo a dimmawat iti maysa a banag iti naganko. Dumawatkayo ket umawatkayto, tapno maan-anay koma ti rag-oyo.”—Juan 14:6, 13, 14; 16:24.
Nakapatpateg unay dagita nga imbagana. Maysa a diksionario ti nangdeskribir iti dayta kas “dakkel a panagbalbaliw iti pakasaritaan ti kararag.” Saan a kayat a sawen ni Jesus a ti kararag ket maiturongen kenkuana imbes nga iti Dios no di ket arigna a linuktanna ti maysa a baro a dalan tapno makaadanitayo ken Jehova a Dios.
Siempre, uray pay sakbay dayta, inim-imdengan ti Dios ti kararag dagiti matalek nga adipenna. (1 Samuel 1:9-19; Salmo 65:2) Ngem sipud idi nagbalin ti Israel kas nasion a naitulag iti Dios, dagiti agtarigagay a maipangag ti kararagda masapul a bigbigenda a ti Israel ti nasion a pinili ti Dios. Idi agangay, sipud idi tiempo ni Solomon, masapul a bigbigenda ti templo kas pagidatonan a pinili ti Dios. (Deuteronomio 9:29; 2 Cronicas 6:32, 33) Ngem temporario laeng daydi a sistema ti panagdayaw. Kas insurat ni apostol Pablo, ti Linteg a naipaulog iti Israel ken dagiti daton iti templo ket “anniniwan ti naimbag a bambanag nga umay, ngem saan a ti mismo a kababagas ti bambanag.” (Hebreo 10:1, 2) Dayta nga anniniwan ket masapul a suktan ti realidad. (Colosas 2:17) Sipud idi 33 K.P., ti relasion ti maysa a tao ken Jehova ket saanen nga agpannuray iti panangannurot iti Linteg Mosaiko. Imbes ketdi, naibasar daytan iti panagtulnog iti daydiay ipatpatuldo ti Linteg—ni Kristo Jesus.—Juan 15:14-16; Galacia 3:24, 25.
Nagan a “Nangatngato Ngem iti Tunggal Sabali a Nagan”
Impasdek ni Jesus ti natantan-ok a pagibasaran iti iyaadani ken Jehova. Impabigbigna ti bagina kas mannakabalin a gayyem, maysa a nangilukat iti gundaway tapno dagiti kararagtayo ket imdengan ken sungbatan ti Dios. Kasano a naaramidan ni Jesus dayta agpaay kadatayo?
Yantangay nayanaktayo amin a sibabasol, awan ti aniaman a maaramid wenno maidatontayo a mangdalus kadatayo iti dayta a pakapilawan wenno mangipaay kadatayo iti kalintegan a maaddaan iti relasion ken Jehova, ti nasantuan a Diostayo. (Roma 3:20, 24; Hebreo 1:3, 4) Nupay kasta, indaton ni Jesus ti perpekto a biagna kas tao ket binayadanna ti basbasol ti sangatauan tapno masubbot ken maikaykaysada manen iti Dios. (Roma 5:12, 18, 19) Ita, amin nga agtarigagay a masubbot manipud basol ket addaan iti gundaway a maaddaan iti nadalus a takder iti imatang ni Jehova ken mangtagiragsak iti “wayawaya nga agsao” iti Dios—no la ketdi ta alagadenda ti pammati iti daton ni Jesus ken agkararagda iti naganna.—Efeso 3:11, 12.
No agkararagtayo iti nagan ni Jesus, ipakpakitatayo ti pammatitayo iti di kumurang a tallo nga aspeto ti akemna iti pannakaibanag ti panggep ti Dios: (1) Isu “ti Kordero ti Dios,” a nangipaay iti daton a pakaibatayan ti pannakapakawantayo. (2) Isu ket pinagungar ni Jehova ken agtigtignay ita kas “nangato a padi” iti panangiburay kadagiti pagimbagan ti subbot. (3) Isu ti kakaisuna a “dalan” tapno makaadanitayo ken Jehova babaen ti kararag.—Juan 1:29; 14:6; Hebreo 4:14, 15.
Pakaidayawan ni Jesus no agkararagtayo iti naganna. Mayanatup dayta a pammadayaw, agsipud ta pagayatan ni Jehova nga “iti nagan ni Jesus agparintumeng koma ti tunggal tumeng . . . , ket sipapanayag a bigbigen koma ti tunggal dila a ni Jesu-Kristo ket Apo iti dayag ti Dios nga Ama.” (Filipos 2:10, 11) Ngem kapatgan iti amin, ti panagkararag iti nagan ni Jesus itan-okna ni Jehova, daydiay nangipaay iti Anakna para iti pagimbagantayo.—Juan 3:16.
Tapno maawatantayo ti kinatan-ok ti akem ni Jesus, nagusar ti Biblia iti nadumaduma a titulo ken nagan a mangdeskribir kenkuana. Tumulong kadatayo dagitoy tapno matarusantayo ti adu a bendision a masagraptayo gapu iti inaramid, ar-aramiden, ken aramidento pay ni Jesus agpaay kadatayo. (Kitaem ti kahon a “Ti Napateg nga Akem ni Jesus,” iti panid 14.) Kinapudnona, naipaayan ni Jesus “iti nagan a nangatngato ngem iti tunggal sabali a nagan.” * Naited kenkuana ti amin nga autoridad idiay langit ken ditoy daga.—Filipos 2:9; Mateo 28:18.
Saan Koma a Basta Nakairuaman Laeng
Wen, dagiti kararagtayo ket masapul a maidalan iti nagan ni Jesus tapno imdengan dagita ni Jehova. (Juan 14:13, 14) Ngem ditay koma pulos ulit-uliten ti sasao nga “iti nagan ni Jesus” kas nakairuaman laeng. Apay?
Usigem ti maysa nga ilustrasion. No adda maawatmo a surat ti maysa a negosiante, mabalin nga agngudo dayta iti kadawyan a “sincerely yours.” Panagkunam, dayta kadi ket napasnek nga ebkas ti rikna ti negosiante, wenno sursurotenna laeng ti etiketa iti panagaramid iti surat? Kinapudnona, ti panangusar iti nagan ni Jesus no agkararagtayo ket saan la koma a basta pammakada a sasao iti surat ti maysa a negosiante. Nupay nasken nga ‘agkararagtayo a di agressat,’ napateg nga aramidentayo dayta buyogen ti ‘isuamin a pusotayo,’ saan a kas iti nakairuaman laeng.—1 Tesalonica 5:17; Salmo 119:145.
Kasanom a maliklikan nga usaren ti sasao nga “iti nagan ni Jesus” kas nakairuaman laeng? Apay a dimo utoben dagiti makapabileg a galad ni Jesus? Panunotem no ania dagiti naaramidannan ken sidadaan nga aramidenna para kenka. No agkararagka, pagyamanam ken padayawam ni Jehova gapu kadagiti naisangsangayan a pamay-an a panangusarna iti Anakna. Bayat nga ar-aramidem dayta, ad-adda nga agtalekka iti kari ni Jesus: “No dumawatkayo iti Ama iti aniaman a banag itednanto dayta kadakayo iti naganko.”—Juan 16:23.
[Footnote]
^ par. 14 Sigun iti Expository Dictionary of New Testament Words ni Vine, ti Griego a sao a naipatarus a “nagan” mabalin a tukoyenna ti “amin a kaipapanan ti nagan, ti autoridad, galad, ranggo, kinatan-ok, pannakabalin, [ken] kinalaing.”
[Blurb iti panid 13]
Kasapulan nga agkararagtayo buyogen ti ‘isuamin a pusotayo,’ saan a kas iti nakairuaman laeng
[Kahon/Ladawan iti panid 14]
TI NAPATEG NGA AKEM NI JESUS
Tapno maawatam a naan-anay ti akem ni Jesus, usigem ti dadduma kadagiti titulo, galad, ken nagan a tumukoy kenkuana.
Amen.—2 Corinto1:19, 20; Apocalipsis 3:14.
Apostol.—Hebreo 3:1.
Kangrunaan nga Ahente ti Biag.—Aramid 3:15.
Kristo/Mesias.—Mateo 16:16; Juan 1:41.
Agnanayon nga Ama.—Isaias 9:6.
Matalek a Saksi.—Apocalipsis 1:5.
Nasayaat a Pastor.—Juan 10:11.
Ulo ti Kongregasion.—Efeso 5:23.
Nangato a Padi.—Hebreo 4:14, 15.
Emmanuel.—Mateo 1:23.
Ukom.—Aramid 10:42.
Ari.—Apocalipsis 11:15.
Kordero ti Dios.—Juan 1:29.
Maudi nga Adan.—1 Corinto 15:45.
Panguluen.—Mateo 23:10.
Apo.—Juan 13:13.
Manangibabaet.—1 Timoteo 2:5.
Miguel nga Arkanghel.—1 Tesalonica 4:16; Judas 9.
Mannakabalin a Dios.—Isaias 9:6.
Prinsipe ti Kappia.—Isaias 9:6.
Manangisalakan.—Lucas 2:11.
Anak ti Dios.—Juan 1:34.
Anak ti Tao.—Mateo 8:20.
Mannursuro.—Juan 13:13.
Ti Sao.—Juan 1:1.
Nakaskasdaaw a Manangbalakad.—Isaias 9:6.


text:
Ti European Court Intandudona ti Kalintegan nga Agkedked nga Agsoldado
PAGAAMMO dagiti Saksi ni Jehova iti intero a lubong a neutralda no maipapan iti politika ken iti aniaman a gubat. Kombinsidoda a masapul a ‘pitpitenda dagiti kampilanda a pagbalinen a subsob ti arado’ ken dida “sursuruenen ti pannakigubat.” (Isaias 2:4) Dida lapdan dagidiay mayat nga agserbi iti militar. Ngem kasanon no di ipalubos ti konsiensia ti maysa a Saksi nga agserbi iti militar, ngem iti pagilian a pagnanaedanna pilitenda dagiti umili nga agsoldado? Dayta ti kasasaad a naipasango iti agtutubo a ni Vahan Bayatyan.
Dagiti Pasamak Sakbay a Naidatag ti Kaso iti European Court
Naipasngay ni Vahan idi Abril 1983 idiay Armenia. Idi 1996, isu ken ti dadduma a miembro ti pamiliana nakipagadalda iti Biblia kadagiti Saksi ni Jehova. Nagpabautisar ni Vahan idi agtawen iti 16. Gapu iti panagadalna iti Biblia, impapusona dagiti pannursuro ni Jesu-Kristo, agraman ti bilin ni Jesus kadagiti pasurotna a dida agusar iti armas a pakigubat. (Mateo 26:52) Gapuna, kalpasan unay ti bautismona, naipasango ni Vahan iti narigat a desision.
Iti linteg ti Armenia, inkapilitan nga agsoldado ti amin nga agtutubo no agtawendan iti 18. No agkedkedda, maibaludda agingga iti tallo a tawen. Kayat ni Vahan ti agserbi kadagiti kailianna. Ngem dina met kayat a labsingen ti nasanay-Biblia a konsiensiana. Ania ngarud ti aramidenna?
Idi 2001, nadanonnan ti edad a makalikaguman iti panagsoldado isu a nagsurat ni Vahan kadagiti autoridad ti Armenia. Inlawlawagna a maisalungasing iti konsiensia ken patpatienna ti panagsoldado. Imbagana met a sidadaan a mangipaay iti serbisio iti komunidad a saan a nainaig iti militar.
Nasurok a makatawen a nagap-apelar kadagiti autoridad tapno ikabilanganda ti panagkedkedna nga agsoldado maigapu iti konsiensiana. Ngem idi Setiembre 2002, inarestoda ni Vahan sa naidarum iti kaso a panangsalungasing iti linteg a panagsoldado. Nasentensiaan a maibalud iti 18 a bulan. Ngem saan a kontento ti prosecutor (abogado ti gobierno) iti sentensia ni Vahan. Makabulan kalpasan a naipaulog ti sentensia, nangidatag ti prosecutor iti nadagdagsen a sentensia iti appeal court. Inrasonna a ti panagkedked ni Vahan nga agsoldado gapu iti konsiensiana ket “awan nakaibatayanna ken napeggad.” Pinatgan ti appeal court ti petision ti prosecutor, isu a nasentensiaan ni Vahan a maibalud iti 30 a bulan.
Inyapelar ni Vahan daytoy a desision iti nangatngato a korte ti Armenia. Idi Enero 2003, pinaboran ti Supreme Court ti desision ti appeal court. Dagus a nayakar ni Vahan iti pagbaludan nga ayan dagiti mammapatay, aglaklako ti droga, ken mananggundaway tapno maikarona ti sentensiana.
Dagiti Pasamak iti European Court
Sipud pay idi 2001, ti Armenia ket miembron ti Council of Europe. Adda ngarud kalintegan dagiti umilina nga agapelar iti European Court of Human Rights (ECHR) no inaramiddan ti amin a kabaelanda ket saanda latta a nagun-od ti hustisia iti pagilianda. Dayta ti inaramid ni Vahan. Iti panagapelarna, inkalinteganna a ti pannakaibaludna maigapu iti panagkedkedna nga agsoldado ket maisalungasing iti Article 9 ti European Convention on Human Rights. Kiniddawna a masalakniban koma ti kalinteganna nga agkedked nga agsoldado maigapu iti konsiensia—banag a saan pay a naikabilangan iti korte.
Idi Oktubre 27, 2009, nagdesision ti ECHR. Maitunos iti agdama a linteg, kuna ti korte a ti kalintegan a mangsurot iti konsiensia kas nailawlawag iti Article 9 ti European Convention ket saanna a saklawen ti kalintegan dagiti agkedked nga agsoldado gapu iti konsiensia.
Nabayag idin a nawayawayaan ni Vahan ta adda pay pamilianan. Nadismaya ni Vahan iti desision ti korte. Iyatrasna ngata ti kaso wenno agapelar pay? Nagapelar iti Grand Chamber ti ECHR. Awaten laeng ti Grand Chamber dagiti naisangsangayan a kaso, isu a naragsakan ni Vahan idi nagdesision ti korte a repasuenda ti kasona.
Kamaudiananna, idi Hulio 7, 2011 idiay Strasbourg, France, nagdesision ti Grand Chamber ti ECHR. Iti botos a 16 kontra 1, nagdesision ti korte a sinalungasing ti Armenia ti kalintegan ni Vahan Bayatyan idi imbaludda gapu iti panagkedkedna nga agsoldado maibatay iti konsiensiana. Ti laeng hues ti Armenia ti kimmontra iti desision.
Apay a napateg dayta a desision? Gapu ta dayta ti kaunaan a kaso iti pakasaritaan ti ECHR a ti kalintegan nga agkedked nga agsoldado maibatay iti konsiensia ket naan-anay a nasalakniban iti Article 9 ti Convention. Kas resultana, kuna ti korte nga iti demokratiko a kagimongan, panangsalungasing iti kangrunaan a kalintegan ti mangibalud iti siasinoman nga agkedked nga agsoldado gapu iti konsiensiana.
Kastoy ti komento ti Grand Chamber maipapan iti takder dagiti Saksi ni Jehova mainaig iti panagkedkedda nga agsoldado gapu iti konsiensia: “Kombinsido ti Korte a saan a rumbeng a tagilag-anen ti napasnek a panagkedked ti nagapelar a saan nga agsoldado gapu ta maikontra dayta iti narelihiosuan a patpatienna.”
Reaksion Mainaig iti Desision
Iti napalabas a 20 a tawen, nasurok nga 450 a Saksi ni Jehova ti nasentensiaan iti Armenia gapu iti panagkedkedda nga agsoldado. Bayat a maisursurat daytoy nga artikulo, nakabalud ti 58 nga agtutubo a lallaki iti dayta a pagilian gapu ta saan nga ipalubos ti konsiensiada nga agsoldadoda. Lima kadakuada ti naibalud kalpasan a naipaulog ti nagpateg a desision mainaig iti kaso a Bayatyan kontra Armenia. * Iti maysa kadagita a kaso, saan nga inawat ti lokal a prosecutor ti pormal a kiddaw ti maysa nga agtutubo nga isanudda koma ti darum. Kastoy ti linaon ti surat ti prosecutor: “Ti desision ti European Court mainaig iti kaso a Bayatyan kontra Armenia a napetsaan iti Hulio 7, 2011 ket saan nga agaplikar iti daytoy a kaso ta nalawag nga awan ti nagpadaan ti dua a kaso.”
Apay a kasta ti komento ti prosecutor? Idi naakusaran ni Vahan Bayatyan, awan ti maisandi a trabaho a saan a mainaig iti militar. Ipilit ti gobierno ti Armenia a gapu ta adda naaramiden a linteg, dagidiay agkedked nga agsoldado gapu iti konsiensia, mabalindan a pilien ti serbisio iti komunidad. Ngem dayta a serbisio ket adda iti panangaywan ti militar, isu a saan latta a mabalin kadagidiay agkedked nga agsoldado gapu iti konsiensiada.
Naragsakan ni Vahan Bayatyan iti nagpateg a desision a pabor kenkuana. Gapuna, isardeng koman ti gobierno ti Armenia nga idarum ken ibalud dagiti indibidual nga agkedked nga agsoldado gapu iti narelihiosuan a patpatienda.
Saan a panggep dagiti Saksi ni Jehova ti mangbalbaliw iti legal a paglintegan ti aniaman a pagilian. Ngem kas iti inaramid ni Vahan Bayatyan, kayatda laeng a bigbigen ti gobierno ti kalinteganda maibatay iti agdama a linteg ti pagilian a pagnanaedanda. Apay? Tapno maitultuloyda ti agbiag a sitatalna ken nawaya a matungpalda ti amin a bilin ti Liderda a ni Jesu-Kristo.
^ par. 17 Idi Hulio 7, 2011, ti mismo nga aldaw a nangipaulog iti desision ti ECHR, dua nga agtutubo ti nasentensiaan.


text:
Teksto iti Tawen 2015
“Agyamankayo ken Jehova, ta isu naimbag.”—Salmo 106:1
Adu ti panggapuan dagiti Israelita nga agyaman ken Jehova kalpasan ti pannakaispalda manipud ken Faraon ken ti buyotna iti Nalabaga a Baybay. Maragsakantayo met ita nga agyaman ken Jehova. Pudno a nalakatayo laeng a maupay no agpasartayo kadagiti pakasuotan. Kadagiti kasta a tiempo, maliwliwa ken mapabilegtayo no utobentayo dagiti bendision a sagsagrapentayo.
Ti maysa kadagiti ipatpategtayo unay a bendision ket ti agpaypayso a namnama a pannakailasat manipud iti amin a pakaigapuan ti ut-ot ken pakariribukan. Aniaman dagiti mapasarantayo a pakarigatan, ammotayo a saannatayo a baybay-an ni Jehova. Ipapaay ti naayat a Pastortayo ti amin a kasapulantayo tapno simamatalek a makapagserbitayo kenkuana. Kanayon nga Isu ti “kamang ken pigsa . . . maysa a saranay a sisasagana a masarakan bayat dagiti riribuk.” (Sal. 46:1) Ti kanayon a panangpampanunottayo kadagita a bendision tulongannatayo nga agibtur uray kadagiti kakaruan a pakasuotan. Iti intero a makatawen, sapay koma ta sirarag-o nga utobentayo dagiti bendisiontayo ken matignaytayo nga ‘agyaman ken Jehova, ta isu naimbag; ta ti naayat a kinamanangngaasina ket agingga iti tiempo a di nakedngan.’—Sal. 106:1.


text:
Garcia Hernandez, Bohol
Ti Garcia Hernandez ket maysa a maika-4 a klase nga ili iti probinsia ti Bohol iti Filipinas.
Dagiti baranggay[urnosen | urnosen ti taudan]
Ti Garcia Hernandez ket nabingbingay a politikal kadagiti 30 a barbaranggay.[2]
- Abijilan
- Antipolo
- Basiao
- Cagwang
- Calma
- Cambuyo
- Canayaon East
- Canayaon West
- Candanas
- Candulao
- Catmon
- Cayam
- Cupa
- Datag
- Estaca
- Libertad
- Lungsodaan East
- Lungsodaan West
- Malinao
- Manaba
- Pasong
- Poblacion East
- Poblacion West
- Sacaon
- Sampong
- Tabuan
- Togbongon
- Ulbujan East
- Ulbujan West
- Victoria
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Bohol". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 6 Oktubre 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Bohol". Datos ti Populasion ti Ili. Dibision ti Panagsukisok ti LWUA. Naala idi 6 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Friday, November 4, 2011
FEDERATED FARMERS’ MEETING, NAPLANO DAGITI AKTIBIDADDA PARA ITI PASKUA 2011
Cabugao, Ilocos Sur – Naangay ti Regular Meeting ti Federated Farmers’ Association ti ili a Cabugao nga idauluan ni Elmer Guerrero Bromeo idi Nobiembre 3, 2011 a no sadino a ditoy ket trinatarda dagiti kangrunaan nga agenda a mangpatibker ti gimongda a mannalon.
Segun ken ni Mrs. Ester Aguimbag, Municipal Technologist ti DA-LGU ken manartarabay kadagitoy nga asosasion ket naregget dagiti asosasion a mangbukel kadaytoy kas ipalnaad ti natulnog a panagatendar dagiti Presidente tunggal regular a mitingda (binulan) ket mapatuladanda met nga agaktibo dagiti gimgimong ti mannalon nga adda iti sabali a barangay.
Dagiti sumaganad ti natratar iti panagmitingda:
1. Pannakaiplano ti pannakasingir dagiti naipabulod a kantidad kadagiti nakaala nga asosasion iti soft loan (P23,000) manipud iti Gobierno Munisipal babaen iti pundo ti RA 7171.
2. Pannakatulag ti Christmas Program ti Pederasion ken pannakaigannuat ti Raffle Draw a mangparegget dayta nga aktibidadda.
3. Pannakaistudiar a nasayaat dagiti dadduma pay nga annuroten ti asosasion nangruna iti attendance ti panagmiting, pannakapapintas ti rekord kas iti updating ti masterlist ti miembros ken pannakaisurat a regular ti minutos ti miting.
4. Pannaka-follow up dagiti naiteden a resolusion ken maidarirag a proyekto iti Pederasion.
Nakitaripnong ni SB Member Benedict Savellano, Chairman, Committee on Agriculture iti nasao a miting ket imbagana a kakammayet ken katinnulongna ti Ehekutibo babaen ken ni Mayor Ediboy a mangiprayoridad kadagiti lehislasion a mangidur-as ti pakaseknan dagiti mannalon.
Imbatad ti SB Member a maragsakanda a makakita ti kinaregta dagiti Farmer Leaders iti ili ket dida met agtaktak a mangilungalong kadagiti mayataday a proyekto para kadagiti mannalon ken mangngalap. # (Rinetrato ken insurat ni JOED SABIO SAJONIA/Web Research)
Posted by Bayan ng Cabugao, Ilocos Sur at 1:52 PM
Subscribe to: Post Comments (Atom)


text:
Rudyard Kipling
Ni Joseph Rudyard Kipling ( /ˈrʌdjəd ˈkɪplɪŋ/ RUD-yəd KIP-ling; 30 Disiembre 1865 – 18 Enero 1936)[1] ket maysa idi nga Ingles a mannaniw, mannurat iti ababa a sarita, ken nobelista a naipangpangruna a nalaglagip para iti panagrambakna iti Britaniko nga imperialismo, iti sarsarita ken dandaniw dagiti Britaniko a soldado idiay India, ken dagiti sarsaritana para kadagiti ubbing. Ni Kipling ket nagunggunaan ti Premio Nobel iti Literatura idi 1907. Naipasngay isuna idiay Bombay, idiay Bombay a Presidensia iti Britaniko nga India, ken innala ti pamiliana idiay Inglatera idi isu ket agtawen ti lima.[2] Ni Kipling ket kalatakan a naam-ammuan kadagiti obrana iti piksion, a mairaman ti Ti Bakir a Libro (maysa nga urnong dagiti sarita a mairaman ti "Rikki-Tikki-Tavi"), Isu nga Kasta dagiti Sarita (1902) (1894), Kim (1901) (maysa asarita ti panagbanbaniaga), dagiti adu nga ababa a sarita, a mairaman ti "Ti Lallaki nga Isunto ti Ari" (1888);[3][4] ken dagiti dandanina, a mairaman ti Mandalay (1890), Gunga Din (1890), Ti Dagsen ti Puraw a Tao (1899) ken If— (1910). Isu ket naipanunutan a kas ti maysa a nagruna nga "agpabpabaro ti arte iti ababa a sarita";[5] dagiti librona para kadagiti ubbing ket naibturan a klasiko iti literatura dagiti ubbing; ken dagiti obrana ket ket naibagbaga nga agipakpakita ti "maysa nga adu ti aramatna ken naraniag a pakasaritaan a regalo".[6][7]
Dagiti nagibasaran[urnosen | urnosen ti taudan]
- ^ The Times, (Londres) 18 Enero 1936, p. 12
- ^ Pinney, Thomas (Septiembre 2004). H. C. G. Matthew ken Brian Harrison, ed. ‘Kipling, (Joseph) Rudyard (1865–1936)’ (Oxford a Diksionario iti Nailian a Biograpia nga ed.). Oxford nga Unibersidad ti Pagmalditan.
- ^ A kas ti panagipadpada a nagbaetan ti daytoy a pisi ken ti ababa a sarita ni T. S. Eliot a ti 'Lalaki nga Ari Idi', kitaen ti Tatsushi Narita, Ni T. S. Eliot ken ti Kinaagtutubona a kas 'Maysa a Literario a Kolumbus'. Nagoya: Kougaku Shuppan, 2011.
- ^ A kas para kadagiti pakaammo iti pisi ni Kipling, kitaen ti http://www.kipling.org.uk/rg_wouldbeking_notes.htm
- ^ Rutherford, Andrew (1987). Sapasap a Pakauna kadagiti Edision ni Rudyard Kipling, iti "Pak iti Turod ni Pook kendagitiGunguna ken dagiti Aniwaas", babaen ni Rudyard Kipling. Oxford nga Unibersidad ti Pagmalditan. ISBN 0-19-282575-5
- ^ Rutherford, Andrew (1987). Panakaiyamammo ti Oxford a Klasiko ti Lubong nga edision iti "Naranas a Sarsarita manipud kadagiti Turod", babaen ni Rudyard Kipling. Oxford nga Unibersidad ti Pagmalditan. ISBN 0-19-281652-7
- ^ Ni James Joyce ket naipanunutanna a ni Tolstoy, Kipling ken D'Annunzio a isuda ket "dagiti tallo a mannurat iti maika-19 a siglo nga adda kadagiti masna a talento", ngem isu ket "saan a nakaitungpal ti dayta a kari". Isu pay ket naglaglagip a dagitoy tallo a mannurat ket "adda isuda ti napeklan bassit a kapununotan a maipanggep ti relihion, wenno maipanggep ti patriotismo." Diario ni David Fleischman, 21 Hulio 1938, nga inadaw nga insao idiay James Joyce babaen ni Richard Ellmann, p. 661, Oxford nga Unibersidad a Pagmalditan (1983) ISBN 0-19-281465-6


text:
Opisina ken Impormasion iti Panagpasiar
Naimpusuan nga awisendaka nga agpasiar kadagiti opisina ken pagimprentaanmi. Ammuem ti adres ken oras ti panagpasiar.
Israel
Watchtower Association of Israel, RA
Shefer Street 23
6516604 TEL AVIV
ISRAEL
+972 3-5164039
Panagpasiar
Domingo agingga iti Huebes
8:00 a.m. agingga iti 11:00 a.m. ken 1:00 p.m. agingga iti 4:00 p.m.
Kapautna: 45 minuto - 1 oras
Trabaho iti Opisina
Agipatpatarus kadagiti literatura a naibatay iti Biblia iti Hebrew ken Israeli Sign Language. Mangiwanwanwan kadagiti kongregasion iti pagilian.


text:
Kategoria:Nagkaykaysa a Pagarian
Dagiti subkategoria
Daytoy a kategoria ket addaan kadagiti sumaganad a 4 a subkategoria, manipud iti 4 a dagup.
G
- ► Gran Britania (1 K, 3 P)
H
- ► Heograpia ti Nagkaykaysa a Pagarian (1 K)
I
- ► Inglatera (2 K, 1 P)
P
Pampanid iti kategoria "Nagkaykaysa a Pagarian"
Dagiti sumaganad a 4 a panid ket adda iti daytoy a kategoria, manipud iti 4 a dagup.
- Dagiti pagilian idiay Europa
- Dagiti estado a kameng ti Kappon ti Europa
- Dagiti estado a kameng ti Konsilo ti Europa
- Dagiti pagilian a nagbeddengan ti Taaw Atlantiko
- Akin-amianan nga Europa
- Akinlaud nga Europa
- Dagiti batay-linteg a monarkia
- Dagiti pagilian ken teritorio nga agsasao ti Ingles
- G8 a pagpagilian
- G20 a pagpagilian
- Dagiti pagilian nga isla
- Dagiti estado a kameng ti Mankomunidad ti Pagpagilian
- Dagiti estado a kameng ti NATO


text:
Bansalan, Davao del Sur
Ti Bansalan ket maysa a primera klase nga ili iti probinsia ti Davao del Sur iti Filipinas.
Dagiti baranggay[urnosen | urnosen ti taudan]
Ti Bansalan ket nabingbingay a politikal iti 25 a barbaranggay.[2]
- Alegre
- Alta Vista
- Anonang
- Bitaug
- Bonifacio
- Buenavista
- Darapuay
- Dolo
- Eman
- Kinuskusan
- Libertad
- Linawan
- Mabuhay
- Mabunga
- Managa
- Marber
- New Clarin
- Poblacion Uno
- Rizal
- Santo Niño
- Sibayan
- Tinongtongan
- Tubod
- Union
- Poblacion Dos
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Davao del Sur". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 20 Oktubre 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Davao del Sur". Datos ti Populasion ti Ili. Dibision ti Panagsukisok ti LWUA. Naala idi 20 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Adtoyen dagiti iLocano HugotScope tayo ita nga Aldaw iti Biyernes Trese iti Oktubre 2017.
ARIES – Nu agpanateng ka agagaska haan a tila adda nga ipagpagatang mo nukua! Agpabebe ka manen, beskwa!
CAPRICORN – Nu inbaga na nga aguray ka ni dyowa, haan ka kadi nga atat …ta baka adu met malipatan na..tay busor na kenka malipatan na nga dyowa naka!
GEMINI – Nu imbaga na nga rumwar kayo ti nasapa..agriing ka’t nasapa ta nu panawan naka manen, maki-apa ka ket basol mo met beskwa!
SAGUITTARIUS – Aghugot ka manen kadagita kanta… idintu ta awan met rason na! Feel mo lang, beskwa!
VIRGO – Haan ka agreklamo nu anat naluto, nu dim met ammo ti agluto… imasem latta kadin tapnun awan adu a sao, beskwa.
PISCES – Lawlawagem ta ibagbagam bes tapnun agkaawatan kayo ta nu sabalin tu man ubraen na kadetay bilinmon, ayna agpudot manen iti ulona.
SCORPIO – Siguradwem a dim lukwen isuna ta nu kasta nasaysayat ti langen-langenyo a dua.
CANCER – Nagalis ti dalan. Siguradwem a makakapet ka… kaslang panagkapet mo tay relasyonyo nga ilablaban mo, beskwa.
TAURUS – Nu mapukpukawkan… mayat latta siguradwem lang a haan mo nga mapukaw isuna.
LEO – Agingga kaano ka agilimed ti ayat kenkuana? Inggana addan tun mapusuan na? Haan ka agtortorpe ngaminen, beskwa!
LIBRA – Nu padasem kunam nga armen isuna..haanen ..awan padaspadasen ipudno mon ta tay kunada maudi la ti tuleng.
AQUARIUS – Nu pagpilyen naka..haan ka agpilpili.. ibagam amin kenka ket napateg, Isu awan dapat mapukaw uray maysa!
#HugotScope ni Tso Facundo mangeggan ti programa nga iFM Kulitan Sa Umaga 6-9AM with Boom Tere ken Josh Dado Lunes agingga iti Sabado.
Ti Ilocano HugotScope ket naaramid nga mangpaisem ken mangpakatawa tapno good vibes latta ti inaldaw tayo, Beskwa.


text:
Kalalainganna a klima
Iti heograpia, dagiti kalalainganna wenno temperado a latitud iti globo ket naisanglad iti nagbaetan ti tropiko ken dagiti rehion ti polar.[1] Dagiti panagbalbaliw kadagitoy a rehion a nagbaetan ti kalgaw ken panaglalam-ek ket kadawyan a relatibo a moderado, imbes a nakaro a napudot wenno nalamiis.
Nupay kasta, iti dadduma a luglugar, kasla idiay Asia ken sentral nga Amianan nga Amerika, dagitoy a panagduduma a nagbaetan ti kalgaw ken panaglalam-ek ket mabalin a nakaro gapu ta dagitoy a lugar ket adayoda manipud ti baybay, a gapuanan dagitoy ket kaadda ti kontinental a klima. Kadagiti rehion a naikeddeng a tropikal, dagiti lokalidad kadagiti nangato nga altitud (kasla dagiti paset tie Andes) ket mabalin nga addaanda iti kalalainganna a klima.
Dagiti sona ken klima[urnosen | urnosen ti taudan]
Ti amianan a kalalainganna a sona ket gumay-at manipud ti Tropiko ti Kanser (agarup a 23.5° amianan a latitud) aginggana idiay Sirkulo ti Artiko (agarup a 66.5° amianan a latitud). Ti abagatan a kalalainganna a sona ket gumay-at manipud ti Tropiko ti Kaprikornio (agarup a 23.5° abagatan a latitud) aginggana idiay Sirkulo ti Antartiko iti agarup a 66.5° abagatan a latitud). [2][3]
Ti kalalaingann a klina ket adu pay a manginayon ti subtropikal a klima dagiti karuay: subtropikal a medio-desierto/desierto, nadam-eg a subtropikal, oseaniko a subtropikal ken Mediteraneo a klima. Nupay kasta, kadawyan a ti kalalainganna a klima ket maysa kadagiti uppat a sona ti klima ti lubong (malaksid dagiti sona ti polar, subtropikal, ken tropikal).
Ti maritimo a klima ket maapektaran babaen dagiti taaw, ken mangtulong daytoy a mangtalinaay kadagiti natalna met a temperatura iti amin a paset ti tawen. Kadagiti kalalainganna a sona ti kaaduan a pul-oy ti angin ket manipud ti laud, isu a ti igid dagiti temperado a kontinente ket kaaduanda a makasanay iti daytoy a maritimo a klima. Dagiti kastoy a rehion ket mairaman ti Akinlaud nga Europa, ken akinlaud nga Amianan nga Amerika kadagiti latitud a nagbaetan ti 40° ken 60° amianan (65°N idiay Europa).
Ti kontinental, namaga-bassit ken namaga ket kadawyan a mabirukan iti akin- uneg ti daga, nga addaan iti napudpudot a kalgaw ken nalamlamiis a panaglalam-ek. Ti pannankapukaw ti pudot ken resepsion ket tulongan babaen ti nawatiwat a masa ti daga. Idiay Amianan nga Amerika, ti Nabato a Banbantay ket agtignay a kas panglapped ti klima iti maritimo nga angin nga agpulpul-oy manipud ti laud, ken agpartuat ti namaga bassit ken kontinental a klima iti daya.[4][5][6] Idiay Europa, ti maritimo a klima ket makapabaelan a mangipatalna ti temperatura iti akin-uneg ti daga, gapu ti nangruna a kabambanatayan – ti Alpes – daytoy ket naiturong iti daya-laud (malaksid ti daya a lugar ti atiddog a kabambanatayan ti Eskandinabia).
Ti kaaduan a populasion ti lubong ket agnaed kadagiti kalalainganna a sona (no maipalawag a buklen pay dagiti subtropiko), ken naipangpangruna idiay Akin-amianan a Hemisperio gapu ti kadakkel ti masa ti daga.[7]
Dagiti nagibasaran[urnosen | urnosen ti taudan]
- ^ Education Scotland. "Weather & climate Change Climates around the world". educationscotland.gov.uk.
- ^ McColl, R. W. (2005). Encyclopedia of World Geography, Volume 1. (Facts on File Library of World Geography). New York: Facts on File. p. 919. ISBN 0-816-05786-9.
- ^ "Solar Illumination: Seasonal and Diurnal Patterns". Encyclopedia.com. Naala idi Oktubre 4, 2012.
- ^ "Ti Temperado a Klima". The International Sustainability Council. 2008. Naala idi Oktubre 4, 2012.
...ti nailinia ti amianan-abagatn a Nabato aBanbantay ket agtignay a kas lapped ti klima iti kalalainganna a maritimo nga angin nga agpulpul-oy manipud ti laud.
- ^ "Klima ti Suisa". Swiss University. Naala idi Oktubre 4, 2012.
Ti Alpes ket agtigtignay a kas lapped ti klima: Ti Akin-abagatan a Suisa, a nagruna a maimpluensiaan babae ti Baybay Mediteraneo, ket nailaslasin babaen ti nasaysayaat a klima ngem ti Akin-amianan a Suisa.
- ^ Brinch, Brian (2007-11-01). "Kasano a dagiti banbanaty ket maimpluensianna dagiti tabas ti panagtudtudo". USA Today. Tysons Corner, Virginia: Gannett. ISSN 0734-7456. Naala idi Oktubre 4, 2012.
Kas agpangato ti angin kadagiti banatay, kasla dagiti Sariap a Bambantay ti Washington, daytoy ket mapilit nga agpangato. Ti agpangato nga angin ket malamiisan, maubbawan, ken agtudo kadagiti lokasion a mabirukan kadagiti agpababa a bakras, kasla ti Seattle. No agpababa ti angin iti likud a bangir ti banatay a mapan iti Spokane, daytoy a mapekkelan, papudotenna ken pamaganna daytoy. Daytoy a panaglenned ti namaga nga angin ket agpataud ti anniniwan ti tudo, iti agpangato a bantay nga addaan ti basbassit a tudo ket abungot ti ulep.
- ^ Cohen, Joel E.; Christopher Small (Nobiembre 24, 1998). "Hypsographic demography: The distribution of human population by altitude". Proceedings of the National Academy of Sciences of the United States of America, Vol. 95. Washington, D.C.: The Academy. pp. 14009–14014. Naala idi Septiembre 19, 2012.


text:
Danao, Bohol
Ti Danao ket maysa a maika-5 a klase nga ili iti probinsia ti Bohol iti Filipinas.
Dagiti baranggay[urnosen | urnosen ti taudan]
Ti Danao ket nabingbingay a politikal kadagiti 17 a barbaranggay.[2]
- Cabatuan
- Cantubod
- Carbon
- Concepcion
- Dagohoy
- Hibale
- Magtangtang
- Nahud
- Poblacion
- Remedios
- San Carlos
- San Miguel
- Santa Fe
- Santo Niño
- Tabok
- Taming
- Villa Anunciado
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Bohol". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 6 Oktubre 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Bohol". Datos ti Populasion ti Ili. Dibision ti Panagsukisok ti LWUA. Naala idi 6 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
1 Cronicas 17:1-27
17 Ket naaramid nga apaman a nangrugi a nagnaed ni David iti bukodna a balay,+ ni David kinunana ken Natan+ a mammadto: “Adtoy agnanaedak iti balay a sedro,+ ngem ti lakasa+ ti tulag ni Jehova adda iti sirok dagiti lupot ti tolda.”+2 Kalpasan dayta ni Natan kinunana ken David: “Isuamin nga adda ita pusom aramidem,+ ta adda kenka ti pudno a Dios.”+3 Ket naaramid iti dayta a rabii a ti sao+ ti Dios dimteng ken Natan, a kunkunana:4 “Mapanka, ket masapul a kunaem ken David nga adipenko, ‘Daytoy ti kinuna ni Jehova: “Saanto a sika ti mangibangon maipaay kaniak iti balay a pagnaedak.+5 Ta saanak a nagnaed iti balay nanipud idi aldaw a panangaonko ti Israel agingga itoy nga aldaw,+ no di ket nagtalinaedak iti tinoldatolda ken manipud maysa a tabernakulo+ agingga iti sabali.+6 Bayat ti isuamin a tiempo a nagpagnapagnaak+ iti intero nga Israel, nangisaoak aya iti maysa a sao iti maysa kadagiti ukom ti Israel a binilinko a mangipastor iti ilik, a kinunak, ‘Apay a saandak nga imbangonan iti balay a sedro?’”’+7 “Ket ita daytoy ti kunaemto ken adipenko a David, ‘Daytoy ti kinuna ni Jehova ti buybuyot: “Siak innalaka iti pagpaaraban manipud panangsaruno iti arban+ tapno agbalinka a panguluen+ iti ilik nga Israel.8 Ket addaakto kenka sadinoman a pagnaam,+ ket gessatekto amin a kabusormo+ manipud sanguanam, ket sigurado nga iyaramidankanto iti nagan+ kas iti nagan dagidiay naindaklan nga adda iti rabaw ti daga.+9 Ket sigurado a mangitudingakto iti lugar maipaay iti ilik nga Israel ket imulak ida,+ ket pudno nga agtaengdanto iti ayanda ket saandanton a mariribuk; ket saanto ida a paksuyen manen ti annak ti kinakillo,+ kas iti inaramidda idi damo,+10 uray pay nanipud kadagiti aldaw a panangikabilko iti uk-ukom+ a mangituray iti ilik nga Israel. Ket sigurado a pagpakumbabaekto amin a kabkabusormo.+ Ket ibagak kenka, ‘Kasta met nga ibangonannakanto ni Jehova iti maysa a balay.’+11 “‘“Ket mapasamakto nga inton naan-anayen dagiti aldawmo tapno mapanka a makikadua kadagidi ammam,+ sigurado a bangonekto ti bin-im iti kalpasam nga isunto ti maysa kadagiti annakmo,+ ket pudno nga ipasdekkonto a sititibker ti kinaarina.+12 Isunto ti mangibangon iti balay+ maipaay kaniak, ket sigurado nga ipasdekkonto a sititibker ti tronona agingga iti tiempo a di nakedngan.+13 Siak agbalinakto nga amana,+ ket isu agbalinto nga anakko;+ ket ti naayat a kinamanangngaasik saankonto nga ikkaten kenkuana+ kas ti panangikkatko iti dayta iti daydi immun-una ngem sika.+14 Ket isu pagtakderekto iti balayko+ ken iti kinaarik+ agingga iti tiempo a di nakedngan, ket ti met laeng tronona+ agbalinto a maysa nga agpaut agingga iti tiempo a di nakedngan.”’”15 Maitunos kadagitoy amin a sasao ken maitunos iti isuamin daytoy a sirmata kasta ti panagsao ni Natan ken David.+16 Kalpasan dayta simrek ni Ari David ket nagtugaw iti sango ni Jehova+ ket kinunana: “Siasinoak,+ O Jehova a Dios, ket ania ti balayko+ ta inyegnak agingga ditoy?+17 Kasla maysa daytoy a banag a bassit kadagita matam,+ O Dios,+ kaskasdi nga agsaoka maipapan iti balay ti adipenmo agingga iti adayo pay a tiempo iti masanguanan,+ ket kimmitaka kaniak sigun iti gundaway ti tao a tumantan-ok,+ O Jehova a Dios.18 Ania pay ti masao kenka ni David no maipapan iti panangpadayawmo iti adipenmo,+ idinto ta sika pagaammom unay ti adipenmo?+19 O Jehova, maipagapu iti adipenmo ken maitunos iti bukodmo a puso+ inaramidmo amin dagitoy naindaklan a banag babaen ti panangipakaammom kadagiti amin a naindaklan a gapuanan.+20 O Jehova, awan ti umasping kenka,+ ket awan ti Dios malaksid kenka+ mainaig iti amin a nangngegmi kadagiti lapayagmi.21 Ket ania pay a sabali a nasion iti daga ti umasping iti ilim nga Israel,+ a sinubbot ti pudno a Dios maipaay iti bagina kas ili,+ tapno mangitudingka maipaay kenka iti nagan dagiti naindaklan a gapuanan+ ken nakaam-amak a bambanag babaen ti panamagtalawmo kadagiti nasion+ manipud sanguanan ti ilim a sinubbotmo manipud Egipto?22 Ket imbilangmo ti ilim nga Israel kas ilim+ agingga iti tiempo a di nakedngan, ket sika, O Jehova, nagbalinka a Diosda.+23 Ket ita, O Jehova, ti sao a sinaom maipapan iti adipenmo ken maipapan iti balayna mapaneknekan koma a matalek agingga iti tiempo a di nakedngan, ket aramidem ti kas iti sinaom.24 Ket mapaneknekan koma a matalek ti naganmo+ ken agbalin a naindaklan+ agingga iti tiempo a di nakedngan, a kunaen, ‘Ni Jehova ti buybuyot,+ ti Dios ti Israel,+ ket Dios iti Israel,’+ ket ti balay ni David nga adipenmo maysa koma nga agpaut iti sanguanam.+25 Ta sika, Diosko, impalgakmo iti adipenmo ti panggep nga isu ibangonam iti balay.+ Dayta ti makagapu a nakasarak ti adipenmo iti gundaway nga agkararag iti sanguanam.26 Ket ita, O Jehova, sika ti pudno a Dios,+ ket ikarim daytoy a kinaimbag maipapan iti adipenmo.+27 Ket ita masapul nga aklonem ket bendisionam ti balay ti adipenmo tapno agtalinaed dayta agingga iti tiempo a di nakedngan iti sangom;+ ta sika, O Jehova, binendisionam, ket bendito dayta agingga iti tiempo a di nakedngan.”+


text:
Plantilia:Hatnote
Daytoy a palntilia ket agpataud iti napormat a teksto, ken surotenna ti tarabay para iti hatnote ti Wikipedia.
{{hatnote|Pagarigan ti teksto ti hatnote.}}→
Iti nawatiwat a panangibaga, ti hatnote ket makasungbatto kadagiti panagdamag ti agbasbasa: Addaak kadi iti husto a panid?
Annong[urnosen ti taudan]
Daytoy a palntilia ket kangrunaan a maus-usar tapno mainayon ti husto a napormat a hatnote iti panid. Masansan, ngem saan a kankanayon, a daytoy ket maysa a silpo ti panangilawlawag iti ngato ti pampanid ti artikulo. Daytoy ket mangikabil ti maysa a muton ti HTML ti
div- /
div iti likmut ti teksto a naikabil a kas iti kaikaisuna a nga argumento, a mangited iti naiyalagad a panagpormat (dagiti linaon ket naikeddengda a nalennekan ken italoko kadagiti kaadaun a panangiparang); daytoy ket isalumina pay ti nailaon a kodigo tapno masigurado a husto a maipatarus.
Daytoy a plantilia ket maus-usar pay a kas ti "meta-plantilia" para kadagiti maipatinayon a plantilia nga espesialisado a silpo ti pannangilawlawag; kitaen ti Kategoria:Dagiti plantilia ti hatnote para iti listaan.
Ti plantilia ket saan nga automatiko nga agpartuat kadagiti silpo iti ania man a kita. Dagiti silpo ken dagiti dadduma a kayat a panagpormat ket nasken a nalawag a mainayon babaen ti panagusar ti [[Tulong:Nadaras a reperensia|pangmarka ti Wikipedia].
Panagusar[urnosen ti taudan]
- Nalaka a panagusar
{{hatnote|teksto}}
- Amin dagiti parametro
{{hatnote|teksto|extraclasses=extra classes|selfref=yes|category=no}}
Dagiti parametro[urnosen ti taudan]
Daytoy a palantilia ket mangawat kadagiti sumaganad a parametro:
1- ti teksto ti hatnote. (nasken)
extraclasses- ti ania man a mainayonto a surok a klase ti CSS. Kas pagarigan, ti plantilia ti {{kitaen pay}} ket manginayon kadagiti klase ti
|extraclasses=boilerplate seealso.
selfref- no maisaad iti "yes", "y", "true" wenno "1", inayonna ti klase ti CSS ti"selfref". Daytoy ket mausar a mangibaga ti bukod a reperensia iti Wikipedia. Kitaen ti Plantilia:Selfref para iti adu pay a pakaammo.
category- no maisaad iti "no", "n", "false", wenno "0", lappedanna ti kategoria ti panagsurot ti biddut (Kategoria:Dagiti plantilia ti hatnote nga addaan kadagiti biddut). Adda laeng epektona daytoy no saan amainayon ti umuna a pangpuesto a parametro (ti teksto ti hatnote).
Pagarigan[urnosen ti taudan]
{{hatnote|Pagarigan a teksto ti hatnote}}→
Dagiti biddut[urnosen ti taudan]
No awan ti maited a teksto ti hatnote, ti plantilia ket mangiparuar ti sumaganad a mensahe:
- Biddut: awan ti nainaganan a teksto (tulong).
No makitam daytoy a mensahe ti biddut, daytoy ketmaysa kadagiti uppat a rason:
- Awan dagiti nainaganan a parametro (ti kodigo idi ti palantilia ket
{{hatnote}}). Pangngaasi nga imbes ket nga usaren ti
{{hatnote|teksto}}.
- Adda met dagiti nainaganan a parametro, ngem saan a nairaman ti teksto ti hatnote. Kas pagarigan, ti teksto ti plantilia ti
{{hatnote|extraclasses=seealso}}ket agpataudto iti biddut. Pangngaasi nga imbes ket nga usaren ti (kas pagarigan)
{{hatnote|teksto|extraclasses=seealso}}.
- Saan a nainaganan ti teksto ti hatnote, ngem dayta a teksto ket aglaon iti maysa a senial ti equals ("="). Ti senial ti equals ket addaan iti espesial a kaibuksilan iti kodigo ti plantilia, ken gapu iti daytoy, daytoy ket saaan a mabalin a mausar kadagiti parametro ti plantilia a saan a manginagan ti nagan ti parametro. Kas pagarigan, ti kodigo ti plantilia ti
{{hatnote|2+2=4}}ket agpataudto iti daytoy a biddut. Tapno mabalin daytoy, mabalinmo a nalawag nga inaganan ti nagan ti parametro babaen ti panagusar ti
1=sakbay ti teksto ti hatnote, kasla iti daytoy:
{{hatnote|1=2+2=4}}.
- Pinadasmo a dagus a sinerrekan ti Modulo:Hatnote babaen ti panagusar ti
{{#invoke:hatnote|hatnote|teksto}}. Tipanagusar ti #invoke iti daytoy a waya ket nabaldadon gapu kadagiti rason panagpataray. Pangngaasi nga imbes nga usaren ti
{{hatnote|teksto}}.
No makitam daytoy a mensahe ti biddut ken saaka a sigurado ti aramidem, pangngaasi nga agipablaak iti mensahe idiay Plantilia tungtungan:Hatnote, ken addanto tumulong kaniam.
Dagiti panid nga aglaon iti daytoy a mensahe ti biddut ket masursurotan iti Kategoria:Dagiti plantilia ti hatnote nga addaan kadagiti biddut.
Dagiti teknikal a salaysay[urnosen ti taudan]
Ti kodigo ti HTML a patauden babaen daytoy a plantilia ket kastoy ti kitana:
hatnote text
Ti kodigo ket patauden babaen ti Modulo:Hatnote.
Kitaen pay[urnosen ti taudan]
- Dagiti baw-ing − no adda, dagiti sabali a nagan daytoy a plantilia a mabalin a mausar


text:
By Freddie G. Lazaro
LAOAG CITY – – Numanpay adu ti nagappuanan ti kapulisan kontra iti ilegal nga aramid iti Ilocos Norte, agtultuloy latta ti nainget nga operasion dagiti pannakabagi ti linteg tapno naan-anay ti pannakapaksiat dagiti kriminals nga adda iti probinsia.
Segun kenni Chief Inspector Randy Baoit, agdama a hepe ti operations branch ti Ilocos Norte Police Provincial Office (INPPO), adda latta dagiti tumaud a kriminal nga agpanggep nga agaramid ti kinadakes a manggundaway ti kinatalinaay ti probinsia iti agdama isu nga agnanayon latta ti kinaridam dagiti kapulisan.
“Masapul a mapaingetan latta ti operasion dagiti kapulisan kontra iti aniaman a klase ti krimen a sumangbay iti probinsia tapno mapakadaan ken saan nga agballigi dagitoy,” kinuna ni Baoit.
Kabayatanna, naragsakan ni Gobernador Imee Marcos apaman a nammuanna dagiti balligi a nagapuanan ti kapulisan ti tawen 2017 iti napasamak a taripnong dagiti kameng ti Provincial Peace and Order Council (PPOC) ken Provincial Anti-Drug Abuse Council (PADAC) a napasamak iti kapitolio itay nabiit.
Basar iti report ni Baoit, dagiti sumaganad ti sumagmamano a naaramidan ti kapulisan iti tawen 2017: iti 41 nga insayangkat nga operasion ti kapulisan kontra iti ilegal a sugal manipud Enero agingga iti Disiembre 2017, 217 dagiti naarestar; iti met ilegal logging–15 nga operasion ti naisayangkat ken 21 dagiti naarestar a nakaalaan ti agduduma a tablon ti kayo nga agdagup iti 27,765 board feet a mapatta-patta nga agbalor ti nasurok a P84, 000.00.
Iti kampania kontra ti ilegal a panagkalap, uppat nga operasion ti naiyuswat, 11 a tattao ti natiliw ken nakakumpiskaran ti dua nga “electric fishing device” ken naduma-duma a klase ti ikan.
Iti met biang ti kampania kontra panagagab (cattle rustling), dua ti naarestar iti napasamak a lima nga operasion a nakapasublian ti lima a baka.
Iti operasion kontra carnapping, agdagup ti 15 nga operasion ti naaramid ngem tallo a tao ti naarestar ken nakarekoberan ti uppat a motorsiklo.
Kabayatanna, agdagup ti pito a License To Own and Possessed Firearms (LTOPF) karaban iti naisayangkat iti probinsia a nakabenepisiaran ti 2,146 nga umili nga addaan imet a paltog a nagpason ti lisensiana.
Tapno naannayas ti panakaireport amin nga insidente a masapul a maaksionan ti kapulisan nga insigida, mapapigsa ti panagkikinnamayet dagiti maseknan a departamento kangrunaanna ti Provincial Incidence Response Managamenent wenno 911 ken ti PNP mobile patrol unit. (Freddie G. Lazaro/PIA-1)


text:
Baybay Ceram
Ti Baybay Ceram weno Baybay Seram (Indones: Laut Seram) ket maysa kadagiti nadumaduma a bassit a baybay iti nagbaetan dagiti naiwarwaris nga is-isla iti Indonesia. Daytoy ket seksion ti Taaw Pasipiko ken addaan iti kalawa iti agarup a 12,000 kilometro kuadrado a mabirukan iti pagbaetan ti Buru ken Seram, dagiti dua nga isla a tinawtawagan idi iti Abagatan a Molucca. Dagitoy nga isla ket patneng a habitat dagiti mula a napauten a kinaynayat para kadagiti usarda a kas rekado, a kas dagiti moskada, klabo, ken pimienta, ken dagiti baybay a mangpalikmut kaniada ket masingangar a dalan dagiti barko. Ti Baybay Ceram ket habitat pay dagiti nadumaduma a sebbangan ti tropikal a goby ken dagiti dadduma nga ikan. Kasla met dagiti sabali a a bassit a baybat ti Indonesia, ti Baybay Ceram ket nabato ken tektoniko unay nga aktino.
Gay-at[urnosen | urnosen ti taudan]
Ipalawag ti Gunglo ti Internasional a Hidrograpiko (IHO) ti Baybay Ceram a kas maysa kadagiti danum ti Purpuro Daya nga India. Iplawag ti IHO dagiti patinggana a kas dagiti sumaganad:[1]
Iti amianan ken amianan a daya. Ti linia manipud iti Tanjong Dehekolano, ti akindaya unaya patingga ti Is-isla Soela [Sula] aginggana iti akinlaud unay a patingga ti Obi, iti igid ti akin-abagatan nga aplayana aginggana iti Tanjung Serammaloleo iti akindaya unay a patinggana, kalpasanna babaen dagiti Isla ti Tobalai, Kekeh, Pisang ken Kofiau aginggana iti Tanjong Sele (1°26′S 130°55′E / 1.433°S 130.917°E), ti akinlaud a punto ti Baro a Guinea, ken mapan iti aplaya ti Karufa (3°51.5′S 133°27′E / 3.8583°S 133.450°E).
Iti abagatan a daya. Ti linia manipud iti Karufa, Baro a Guinea, aginggana iti akin-abagatan a daya unay a patingga ti pulau Adi, kalpasanna iti tanjung Borang, ti akin-amianan a punto ti pulau Nuhuyut [Kai Besar] (5°17′S 133°09′E / 5.283°S 133.150°E).
Iti abagatan a laud ken abagatan. Manipud iti akin-amianan a punto ti pulau Nuhuyut (Groot Kai) babaen ti Is-isla Watubela ken Gorong aginggana iti akin-abagatan a daya unay a patingga ti Ceram, iti gid ti akin-amianan nga aplayana aginggana iti Tanjung Tandurubesar , ti amianan a laud a puntot, kalpasanna ti linia aginggana iti Tanjung Baturuhan, ti akin-abagatan unay a patingga ti Buru [Buru], ken iti igid ti aplaya a mapan iti Tanjung Palpetu, ti amianan a laud a punto ti Isla.
Iti laudt. Ti linia manipud iti Tanjung Palpetu aginggana iti Tanjung Waka, ti akin-abagatan a punto ti pulau Sanana, babaen iti daytoy nga isla agingga iti akin-amianan a puntona, kalpasanna iti ballasiw ti Lingsat Mangoli aginggana iti abagatan nga aplaya ti Mangole (Is-isla Sula) iti [1°56′S 125°55′E / 1.933°S 125.917°E].
Adu pay a mabasbasa[urnosen | urnosen ti taudan]
- Fairbridge, R. E. (1966). The Encyclopedia of Oceanography. New York: Halsted.
- Wang, James C. F. (1992). Handbook on Ocean Politics and Law. New York: Greenwood Press.
Dagiti nagibasaran[urnosen | urnosen ti taudan]
- ^ "Limits of Oceans and Seas, 3rd edition" (PDF). International Hydrographic Organization. 1953. Naala idi 7 Pebrero 2010.


text:
Kaaduan nga ubbing ti nabakunaan ti anti-measles, mumps, rubella vaccine idinto ta anti-pneumonia (Pneumo 23, pneumococcal vaccine) kadagiti nataengan tapno malapdan ti panagraira dagitoy a sakit ket agtultuloy a mananam dagiti umili ti kinasam-it ti biag nga itden ti nasalun-at a bagi ken panunot.
Buklen dagiti nagasistir da: Janette Palaganas, Hazel Somera, Pamela Amor Raquenio ken Jeff Asuncion, agpapada a volunteer personnel ti RHU Cabugao.
Nupay kasta, adda met dagiti sagubanit a kasapulan ti pannakaobserbar ti kasasaadda ket maituloy ti pannakatamingda iti papanda iti RHU Clinic ti ili ken segun iti pammalakad ni Dr. Tayao.
Maitultuloy daytoy a medical assistance kadagiti barangay babaen ti panangilungalong ti Gobierno Munisipal iti panangidaulo ni Mayor Edgardo “Ediboy” S. Cobangbang, Jr. ken kakibinna ti Komite ti Salun-at ken Serbisio-Sosial iti Sangguniang Bayan babaen kada Vice Mayor Danny Q. Gazmen ken SB Member Carlito S. Pano, M.D., Chairman kadagitoy a nangruna a Komite. # (Web In-Action)


text:
Tuesday, April 19, 2016
MAGIC 4, ITI BASKETBALL TOURNAMENT, UMINGET TI RISIRIS
Cabugao, Ilocos Sur – Iti pannaki-amad ti Web In-Action iti Abril 19, 2016, imbatad dagiti Coaches a madama ti Quarterfinals a pagsalipan ti Magic 12 a Team (Bracket A ken Bracket B) a pakaarisitan ti uppat a Team (sagdudua ti kada bracket) a sumrek iti Semi-Finals.
Dagiti uppat a Team a nakaigasat para iti Magic 4 ket manamnama a maammuan iti kabiitan a panawen. Nangrugi manen ti rikus ti laban (round robin) para iti best of four ket ti Top 4 Winners ket isudanto ti agsasalisal para iti mapili iti Kampeonato.
Kas iti gagangay, innayon dagiti napagdamagan a naregget dagiti Basketball Cheerers ken Sympathizers, agindeg kadagita a barangay agraman dagiti Opisiales dagiti barangayda a mangtartarabay/mangsursurot kadagiti Players-da nga agensayo ken makibalubal iti basketball tournament iti Cabugao Cultural and Sports Complex a pakaang-angayan dagiti naka-schedule a Games iti minalem.
Segun iti kaaduan a mapan agbuybuya, imbatadda nga agtultuloy a naurnos ken natalna iti mapaspasamak a sinnalip gapu iti naipakpakauna a pannakaannurot ti sportsmanship ken disiplina iti tunggal Player para iti daytoy a kangrunaan a summer sport iti Panagpiesta ti Ili. # (Web Situational Report)
Dagiti uppat a Team a nakaigasat para iti Magic 4 ket manamnama a maammuan iti kabiitan a panawen. Nangrugi manen ti rikus ti laban (round robin) para iti best of four ket ti Top 4 Winners ket isudanto ti agsasalisal para iti mapili iti Kampeonato.
Kas iti gagangay, innayon dagiti napagdamagan a naregget dagiti Basketball Cheerers ken Sympathizers, agindeg kadagita a barangay agraman dagiti Opisiales dagiti barangayda a mangtartarabay/mangsursurot kadagiti Players-da nga agensayo ken makibalubal iti basketball tournament iti Cabugao Cultural and Sports Complex a pakaang-angayan dagiti naka-schedule a Games iti minalem.
Segun iti kaaduan a mapan agbuybuya, imbatadda nga agtultuloy a naurnos ken natalna iti mapaspasamak a sinnalip gapu iti naipakpakauna a pannakaannurot ti sportsmanship ken disiplina iti tunggal Player para iti daytoy a kangrunaan a summer sport iti Panagpiesta ti Ili. # (Web Situational Report)
Posted by Bayan ng Cabugao, Ilocos Sur at 1:20 PM
Subscribe to: Post Comments (Atom)


text:
Sibil a gubat
Ti maysa a sibil a gubat ket maysa a gubat a baetan dagiti naurnos a grupo iti kaunegan iti agpadpada a pagilian nga estado wenno republika,[1] wenno, ti basbassit a pannakaammuan, ti baetan ti dua a pagilian a napartuat manipud ti maysa a dati nga estado ti nagkaykaysa a pagilian.[2] Ti panggep ti maysa a bangir ket mabalin a ti mangtengngel ti pagilian wenno maysa a rehion, tapno makagun-od ti pannkawaya ti maysa a rehion, wenno baliwanna dagiti annuroten ti gobierno.[1] Ti termino ket binulod a pannakaipatarus iti Latin ti bellum civile a nausar idi a mangibaga kadagiti nadumaduma a sibil a gub-gubat ti Romano a Republika idi umuna a siglo BC.
Dagiti nagibasaran[urnosen | urnosen ti taudan]
- ^ a b James Fearon, "Sibil a Gubat ti Irak" iti Ganganaet a Pannakibiang, Marso/Abril 2007. Para iti adu pay a pakisinnaritaan iti pannkaidasig ti sibil a gubat, kitaen ti ti paset "Pormal a pannakaidasig".
- ^ Pagpagilian, dagiti Pagtagilakuan, ken Gubat: Moderno a Pakasaritaan ken ti Sibil a Gubat ti Amerikano | Book Reviews, EH.net. "Dua a Pagpagilian [iti kaunegan ti Estados Unidos] ket naparang-ay gapu ti panagtagabu." Oktubre 2006. Naala idi Hulio 2009.
Bibliograpia[urnosen | urnosen ti taudan]
- Ali, Taisier Mohamed Ahmed ken ni Robert O. Matthews, nagsursurat. Dagiti Sibil a Gubat idiay Aprika: dagiti ramut ket resolusion (1999), 322 a pampanid
- Mats Berdal ken ni David M. Malone, Agum ken Ranggas: Dagiti Ekonomiko nga Ahenda kadagiti Sibil a Gubat (Lynne Rienner, 2000).
- Paul Collier, Pangtullol ti Suppiat a Palab-og: sibil a gubat ken panagrang-ay nga annuroten World Bank (2003) - 320 pages
Dagiti silpo ti ruar[urnosen | urnosen ti taudan]
Midia a mainaig iti Dagiti sibil a gubat iti Wikimedia Commons


text:
James Prescott Joule
Ni James Prescott Joule FRS ( /dʒuːl/;[1] 24 Disiembre 1818 – 11 Oktubre 1889) ket maysa idi nga Ingles a pisiko ken agar-aramid iti serbesa, a naipasngay idiay Salford, Lancashire. Ni Joule ket inadalna ti kasasaad ti pudot, ken nakaduktal ti pannakaikabagianna ti mekaniko nga obra (kitaen ti enerhia). Daytoy ti nakaiturongan ti teoria ti panagin-inut ti enerhia, a nakaiturongan ti panagrang-ay ti umuna a linteg ti termodinamiko. Ti naibatay ti SI a paset ti enerhia, ti joule, ket nainaganan kaniana. Isu ket kimmadua a nag-obra kenni Lord Kelvin tapno mangirang-ay ti naipatingnga a gatad ti temperatura, nagar-aramid kadagiti panagpalpaliiw ti magnetostriksion, ken nabirukanna ti pannakaikabagian a nagbaetan ti ayus babaen ti resistansia ken ti pudot ket agwara, nga itan ket maysa kadagiti dua a linteg a tinawtawagan ti Linteg ni Joule.
Paammo[urnosen | urnosen ti taudan]
- ^ OED: "Urayno adda dagiti tao a nagtawtawag ti bagbagida (dʒaʊl), ken dadduma pay (dʒəʊl) [ti OED a porma para iti /dʒoʊl/], a daytoy ket gangani sigurado a ni J. P. Joule (ken adda dagiti maikabagianna) ket nagus-usar ti (dʒuːl). To Joule a serbeseria ket nagus-usar ti pannakaallilaw ti pannakabalikas kadagiti panagipaksil: Childs, Stephen. "Kimika a Nadumaduma". Ti Kimiko nga Agtigtignay!. Unibersidad ti Limerick (50). Naala idi 24 Marso 2010.
Adu pay a mabasbasa[urnosen | urnosen ti taudan]
- Bottomley, J. T. (1882). "James Prescott Joule". Nature. 26 (678): 617–620. Bibcode:1882Natur..26..617B. doi:10.1038/026617a0.
- Cardwell, D. S. L. (1991). James Joule: Ti Biograpia. Kolehio ti Manchester a pagmalditan. ISBN 0-7190-3479-5.
Dagiti silpo ti ruar[urnosen | urnosen ti taudan]
Midia a mainaig kenni James Prescott Joule iti Wikimedia Commons
Dagiti obra a mainaig kenni James Prescott Joule iti Wikisource (iti Ingles)


text:
Diabetes
—Kabaelam Kadi a Liklikan?
NAGPARTAK ti iyaadu dagiti addaan iti diabetes mellitus nga uray la nagbalin daytan a sangalubongan nga epidemia. Adda dua a kangrunaan a kita ti diabetes. Kaaduanna a mangrugi ti type 1 bayat ti kinaubing, ken saan pay nga ammo ita dagiti doktor no kasano a malapdan dayta. Daytoy nga artikulo ket maipapan iti type 2 a pakaigapuan ti agarup 90% kadagiti amin nga addaan iti diabetes.
Dagiti adulto laeng idi ti maaddaan iti type 2 diabetes. Ngem ita, uray dagiti ubbing ket maaddaan metten iti kasta. Nupay kasta, kuna dagiti eksperto a kabaelam a liklikan ti type 2 diabetes. Sigurado a makatulong kenka ti uray bassit a pannakaammo maipapan iti daytoy traidor a sakit. *
Ania ti Diabetes?
Ti diabetes ket maysa a kondision a pakaigapuan ti sobra nga iyaadu ti asukar iti dara (blood sugar). Dayta a sakit dadaelenna ti normal a proseso ti pannakayakar ti asukar manipud iti dara a mapan kadagiti selula nga agkasapulan iti dayta tapno maaddaanda iti enerhia. Kas resultana, madadael dagiti napateg nga organ wenno paset ti bagi ken perdienna ti sirkulasion ti dara, nga agresulta no dadduma iti pannakaputed ti ramay ti saka wenno ti saka a mismo, pannakabulsek, ken sakit iti kidney. Adu a diabetiko ti matay gapu iti pannakaatake iti puso wenno istrok.
Ti sobra a taba iti bagi ti mabalin a maysa a kangrunaan a makagapu iti type 2 diabetes. Patien dagiti eksperto a dakdakkel ti posibilidad a maaddaan iti diabetes ti maysa no adu ti naurnong a taba iti tian ken siketna. Ti ngamin taba iti pali (pancreas) ken dalem ket mabalin a mangsinga iti abilidad ti bagi a mangkontrol iti asukar iti dara. Ania ti mabalinmo nga aramiden tapno maliklikam dayta?
Tallo a Pamay-an Tapno Maliklikam ti Diabetes
1. Ipaeksamenmo ti kaadu ti asukar iti daram no addaka iti grupo a dakkel ti posibilidadna nga agdiabetes. Ti type 2 diabetes ket masansan a mangrugi iti maysa a sakit a pagaammo kas prediabetes—maysa a kondision a medio nangatngato ngem iti normal ti asukar iti dara. Agpada a saan a nasayaat dagita a kondision, ngem adda nagdumaanda: Nupay ti diabetes ket mabalin a kontrolen, saan pay a maagasan dayta. Ngem ti dadduma nga addaan iti prediabetes napagbalinda a normal manen ti kaadu ti asukar iti darada. Mabalin a di madmadlaw dagiti sintoma ti prediabetes. Isu a mabalin nga addaankan iti dayta a dimo mapupuotan. Sigun kadagiti report, agarup 316 a milion a tattao iti intero a lubong ti addaan iti prediabetes. Ngem di ammo dayta ti adu kadakuada. Kas pagarigan, iti United States laengen, saan nga ammo ti 90% kadagiti agsagsagaba iti prediabetes nga addaandan iti kasta a sakit.
Nupay kasta, delikado ti prediabetes. Saan la a pangrugian dayta ti type 2 diabetes. Nabiit pay a naammuan nga adda met pakainaiganna iti dakkel a posibilidad a maaddaan ti maysa iti dementia (ikakapuy ti abilidad ti isip nga agpanunot). No sobra ti timbangmo, saanka nga agehersisio, wenno adda kapamiliam nga adda diabetesna, mabalin nga adda prediabetes-mon. Maammuam dayta no ipaeksamenmo ti daram.
2. Manganka iti nasustansia. No posible ken praktikal, mabalin a pagsayaatam no aramidem dagitoy: Manganka iti basbassit ngem iti gagangay. Uminumka iti danum, tsaa, wenno kape, imbes nga adut’ asukarna a fruit juice ken soft drinks. Imbes a naproseso a taraon, manganka iti whole-grain a tinapay, innapuy, ken pasta—a kalkalainganna ti kaaduna—agraman iti mani, bukbukel, saan unay a nataba a karne ken ikan.
3. Agehersisioka. Ti panagehersisio kissayanna ti kaadu ti asukar iti daram ken tulongannaka a mangmantener iti husto a timbang. Irekomenda ti maysa nga eksperto a kissayam ti tiempo ti panagbuyam iti TV ket usarem dayta nga agehersisio.
Saanmo a kabaelan a suktan dagiti genes-mo, ngem kabaelam a baliwan ti estilo ti panagbiagmo. Pagsayaatantayo met laeng no aramidentayo ti amin a kabaelantayo a mangpasalun-at iti bagitayo.
^ par. 3 Saan a mangirekrekomenda ti Agriingkayo! iti aniaman a partikular a dieta wenno rutina ti panagehersisio. Rumbeng a tingitingen a naimbag ti maysa a tao dagiti pagpilianna ken agpadoktor no kasapulan sakbay nga agdesision maipapan iti salun-atna.


text:
Honshu
Ti Honshu (本州 Honshū, literal a ti "Kangrunaan a Probinsia") ([hoɴɕuː] ( denggen)) ket isu ti kadakkelan nga isla iti Hapón. Ti kangrunaan nga isla iti daytoy a pagilian, daytoy ket adda idiay abagtan ti Hokkaido a ballasiw ti Nailet a Baybay ti Tsugaru, amianan iti Shikoku a ballasiw ti Kinauneg a Baybay, ken amianan a daya iti Kyushu a ballasiw ti Nailet a Baybay ti Kanmon. Isu daytoy ti maikapito a kadakkelan nga isla iti lubong, ken ti maikadua kaaduan ti populasion kalpasan ti Haba idiay Indonesia.
Addaan daytoy ti populasion iti 103 a riwriw idi 2005, (98,352,000 manipud idi 1990; idi 1975 ket 89,101,702), a kaaduan kadagiti magun-od a tanap, a naipangpangruna ti tanap ti Kantō nga adda 25% ti agtaeng iti dagup ti populasion iti [Kalatakan a Tokyo a Lugar]], a mairaman dagiti siudad ti Tokyo kenYokohama, Kawasaki, Saitama ken Chiba. Kaaduan ti industria iti daytoy a pagilian ket maburikan iti igid ti barikes a maigay-at manipud ti Tokyo ti igid ti abagatan a pantar dagiti siudad ti Honshu, a mairaman ti Kyoto, Osaka, Nagoya, Kobe, ken Hiroshima, a kas paet iti Taiheiyo a Barikes.
Ti ekonomia tiigid ti amianan a laud a pantar babaen ti Baybay iti Hapón ket kaaduan a panagkalap ken agrikultura;[1] Ti Niigata ket naipaammoan a kas maysa a nangruna nga agpadpataud iti bagas. Dagiti tanap ti Kantō ken Nōbi ket agpadpataudda ti bagas ken natnateng. Ti Yamanashi ket maysa a kangrunaan a lugar a pagtalonan kadagiti prutas, ken ti Aomori ket nalatak para kadagiti prutasna a mansanas.
Dagiti nailatakan a naipakasaritaan a sentro ket mairaman ti Kyoto, Nara, ken Kamakura.
Dagiti linaon
Heograpia[urnosen | urnosen ti taudan]
Daytoy nga isla ket aganay a 1,300 kilometro (810 mi) i kaatiddog ken sumakop manipud ti 50 iti 230 km (31 iti 143 mi)a kalawa, ken ti dagup a kalawana ket 227,962.59 km2 (88,016.85 sq mi), 60% iti dagup ti Hapon. Dakdakkel daytoy ngem ti Gran Británia, ken dakdakkel bassit ngen tiAmerikano nga estado iti Minnesota. Daytoy a lugar ket naipadpadakkel babaen ti reklamasion ti daga ken ti panagpangato ti pantar iti amianan, ngem ti sangalubongan a panagpangato ti pantar ti baybay ket nagpabassit ti banagna daytoy. Ti Honshu ket addaan ti aplaya iti 5,450 kilometro (3,386 mi).
Gapu ta banbantay ken bulkaniko, ti Honshu ket addaan ti kanayon a gingined(tiNalatak a Kantō a gingined ket napisa a nakadadaek iti Tokyo idi Septiembre 1923, ken ti gingined iti Marso 2011 ket inyalisna ti sibubukel nga isla babaen ti 2.4 m (7.9 ft)[2] a daytoy ket nagpataud ti didigra a sunami); ti kangatuan nga ungto ket ti aktiboa bulkan a Bantay Fuji iti 3,776 m (12,388 ft), a mangipabalin daytoy ti maika-7 a kangatuan nga isla. Adu pay dagiti karayan, a mairaman ti Karayan Shinano, ti kaatiddogan iti Hapón. Ti klima ket temperado, ngem adda dagiti adu a paggiddiatan ti nagbaetan ti dumaya wenno akin-abagatan (Pasipiko wenno pantar ti Kinauneg a Baybay) a bakrang, ken ti lumaud wenno akin-amianan (pantar ti Baybay iti Hapón) a bakrang. Ti kabanbantayan ket gumay-at iti igid ti kaatiddog iti Honshu manipud ti rugi aginggan ti patingga. Ken mainayon pay ti Bantay Fuji, ti Hapón nga Alpes ket dagiti langa pay ti Honshu.
Ti Honshu ket naikapet kadagiti isla iti Hokkaido, Kyushu ken Shikoku babaen dagiti tunel wenno rangtay. Dagiti tallo a baro a rangtay a sistema ket naipatakder ti ballasiw kadagiti isla iti Kinauneg a Baybay a nagbaetan ti Honshu ken Shikoku (Rangtay Akashi Kaikyō ken ti Rangtay Ōnaruto; Rangtay Shin-Onomichi, Rangtay Innoshima, Rangtay Ikuchi, Rangtay Tatara, Rangtay Ōmishima, Rangtay Hakata-Ōshima, ken ti Rangtay Kurushima-Kaikyo; Rangtay Shimotsui-Seto, Rangtay Hitsuishijima, Rangtay Iwakurojima, Rangtay Yoshima, Rangtay Kita Bisan-Setoe, ken ti Rangtay Minami Bisan-Seto), ken ti Tunel Seikan ket mangikapet ti Honshu iti Hokkaido.
Dagiti rehion ken prepektura[urnosen | urnosen ti taudan]
Ti isla ket nominal a naibingbingay iti lima a rehion ken buklen dagiti 34 a prepektura, a mairaman ti metropolitano a Tokyo. Dagiti rehion ket ti Chūgoku (lumaud), Kansai (akin-abagatan, daya iti Chūgoku), Chūbu (tengnga), Kantō (dumaya), ken Tōhoku (akin-amianan). Adda dagiti babassit nga isla a mairaman kagitoy a prepektura, dagit naisangayan ket ti Is-isla ti Ogasawara, Isla ti Sado , Izu Oshima, ken Isla ti Awaji.
Dagiti prepektura:
- Tōhoku — Prepektura ti Aomori, Prepektura ti Iwate, Prepektura ti Miyagi, Prepektura ti Akita, Prepektura ti Yamagata, Prepektura ti Fukushima.
- Kantō — Prepektura ti Ibaraki, Prepektura ti Tochigi, Prepektura ti Gunma, Prepektura ti Saitama, Prepektura ti Chiba, Tokyo, Prepektura ti Kanagawa.
- Chūbu — Prepektura ti Niigata, Prepektura ti Toyama, Prepektura ti Ishikawa, Prepektura ti Fukui, Prepektura ti Yamanashi, Prepektura ti Nagano, Prepektura ti Gifu, Prepektura ti Shizuoka, Prepektura ti Aichi.
- Rehion ti Kansai — Prepektura ti Mie, Prepektura ti Shiga, Prepektura ti Kyoto, Prepektura ti Osaka, Prepektura ti Hyōgo, Prepektura ti Nara, Prepektura ti Wakayama.
- Rehion ti Chūgoku — Prepektura ti Tottori, Prepektura ti Shimane, Prepektura ti Okayama, Prepektura ti Hiroshima, Prepektura ti Yamaguchi.
Dagiti patingga nga ungto[urnosen | urnosen ti taudan]
Ti akin-amaianan unay nga ungto idiay Honshu ket ti murdong iti Shimokita a Peninsula idiay Ōma, Aomori. Ti akin-abagatan unay a patingga ket naisanglad idiay Rawis a Kure idiay Kushimoto, Wakayama. Daytoy nga isla ket nabeddengan iti daya babaen ti Todogasaki idiay Miyako, Iwate ken iti laud babaen ti Bishanohana idiay Shimonoseki, Yamaguchi. Sumakop daytoy ti sumurok a walo a grado iti latitud ken 11 a grado iti longitud.
Dagiti nagibasaran[urnosen | urnosen ti taudan]
- ^ Kodansha nga Ensiklopedia iti JHapón
- ^ "Ti Gingined ket inyaliana ti Hapon baben ti dua a metro". Deutsche Welle. Marso 14, 2011. Naala idi Marso 14, 2011.
Kasilpo iti ruar[urnosen | urnosen ti taudan]
Midia a mainaig iti Honshu iti Wikimedia Commons


text:
Sinursuran: Kolum ni Jobert M. Pacnis
(Umuna a paset)
DAYTOY a balay ti naturongmi/ Balay da nana nga am-ammomi/ Daytoy ngatan ti pangulpianmi…
Malaglagipko ita daytoy a samiweng ti Paskua ta idi ubingak, naynay a kantaenmi nga agkaroling, nataengan man wenno ub-ubbing. No saan, ti Joy to the World wenno O, Holy Night.
Napno ti ragragsak idi no ubbing ti agkanta iti Ingles ta agsabalin dagiti sasawenda. Basta agbalikas. Berking… berking… kunami pay idin kadayta dadduma a linia ti Joy to the World.
Ngem no nataengan ti agbiddut nga agkanta, adda daytay pannakakatkatawa wenno pannakaumsi kadakuada. Pagangayanna, nakamisuotton ti uneg ti agpapaskua.
Nupay kasano idi ti kabassit ti maawat iti tunggal pagtaengan, adda daytay pannakapnek kadakami. Uray pay kankanen a mayawat wenno binbinting a kunada.
Naragsak latta ti bunggoy a mangunor kadagiti lipit, kanto ken haywey a mangiyeg iti ayug-Pamaskua iti tunggal pagtaengan.
Ketdi, saan nga amin idi a papananmi, mailukat ti ridaw. Addada met dagiti mangiranta a mangiddep iti silawda no kasta nga agkankantakamin iti asidegda. A sa met la magangtan inton makaadayokamin.
Ngem saan a nagbalin a rason tapno agkantakami iti Bulong ti Apatot kas pangrurod iti naimut a bumalay. Inyunay-unay dagiti dadakkelmi a dakes dayta. Mabalin nga adda napateg a rason no apay a di kano manglukat ti maysa a pagtaengan.
Ngem naammuak itan a nagbaknang gayam dayta a kanta a Bulong ti Apatot kadagiti imahe/simbolo a rumbeng a kupikop ti maysa a sinurat aglalo ti daniw. Ngarud, saan a rumbeng a maikanta a kas pangkantiaw wenno pangrurod. Nasao dayta ni Manong Jimmy Agpalo, Jr. iti kolumna idi ken nabasak iti librona.
Ti mapaskuami idi, pagbibingayanmi iti maudi a waiting shed a malabsanmi sakbay nga agsisinakami. Uray ti dimi naibus a kankanen. Malagipko a dagiti pannakabagik, nagdiretsoda iti tubongko a kawayan. A daytoy met ti rason a nakagun-odak iti Most Thrifty idi elementariak.
Saan nga asi-asi idi a maited ti maysa a Most nga award. Kas kadayta a Most Thrifty. Masapul a paneknekan a maitutop a maited kenka. Impaala idi ti maestrami dagiti urnongmi a kuarta.
Kakaasiak a nangbagkat iti dua a lawas ti kawayan a yan ti tubongko a naglaon iti binting, salapi ken piso. Iti eskuela, binettakmi dagitoy a tubongko. Awan pay idi ti lima gasut a pisos ti dagup dagiti naurnongko.
Dagiti kabalubalko? Ribu dagiti kuartada. Nagsisikkilda pay a pinapel. Nalpay ti abagak a nagawid ta siak ti kabassitan ti naipakita nga urnong. Ammok lattan a diak maala ti gamgamgamek a pammadayaw.
Ngem nasdaawak laengen idi naangay ti closing exercises. Siak ti nakaitedan ti pammadayaw!
Naammuak kalpasanna nga ad-adda a pinati ti maestrak ti bassit nga urnongko ngem ti ribu nga urnong dagiti kinabalubalko.
No malagipko daytoy a paset ti kinaubingko, saan a diak mangilangilan ita ti mapaspasamak kadagiti panagrikep ti klase. Nakaad-adu ti maikkan iti award. Saan laeng a maymaysa dayta Most Industrious. Kasano koma a “most” no dua wenno ad-aduda pay a mapadayawan?
Kapanunotak met la ketdi dayta.
Wen, pudno a ti Paskua, ad-adda a para kadagiti ubbing. Maysa nga ubing ti naipasngay iti kulluong tapno masubbot ti basol ti tunggal maysa kadatayo. Ubing nga awan mulitna. Naitao nga agibtur gapu iti di marukod a panagayat ti Ama.
Awanen ti umasping pay kadayta a panagayat.
Nalabit daytoy nga Ubing ti namagtignay iti rikna a mangbukel kadagiti sinurat a para kadagiti ubbing. Mamatiak la unay nga iti panagsurat, adda dayta di naisurat nga akem. Akem a mangited iti adal ken mangiburay iti kapanunotan a mabalin a pagsarmingan wenno pagtuladan.
(Adda tuloyna)


text:
Naindaklan a karit ti naipaima a takem nga akmen ti PDEA (Philippine Drug Enforcement Agency) kontra ti panakapugipog ti parikut iti illegal a droga ditoy bukodtayo a pagilian. Inpusingngen ni Presidente Duterte dagiti polis a mangidaulo ti kampanya kontra droga.
PDEA itan ti lead agency iti gobierno a mangparmek ti kadagiti drug lords, drug pushers ken drug users. PDEA itan ti agipakat iti search warrant nga iyetnag iti Korte.
Iti bukodtayo a panirigan, natangtanang ti garaw iti PDEA kumpara iti kapolisan. Batido ti PDEA no diplomasya ti pagsasaritaan. Ti nasken, natangken ti sangina. Ti biang iti kapolisan, sabali ti nakasanayanda. Nairuamda a makirinnamas iti kanito adda masimisimda a paltiing iti peggad bayat iti operasyon kontra kriminalidad. Narruamda ti Combat.
Numan pay kasta, haan a naminpinsan a napalisi dagiti polis iti kampanya kontra droga. Segun kenni Presidente Duterte, tumulong ti PNP personnel ti likodan iti PDEA iti benneg ti intelligence, monitoring ken surveillance.
Dakkel ngarud ti namnama iti kaaduan a haanton a nakaro a nadara ken makaalingaget ti gubat kontra droga itan ta PDEA ti napusgan a mangparmek ti illegal drugs a kanser iti kagimongan.#


text:
Kasanok a Masalakniban ti Bagik no Adda Mangbastos Kaniak?
Sungbat ti Biblia
Usigem dagitoy a praktikal a balakad ti Biblia:
Agtignayka a nanakman. Agbalin a mannakigayyem ken nadayaw kadagiti katrabahuam, ngem dika makigayyem a kasla anamongam ti seksual nga interesda.—Mateo 10:16; Colosas 4:6.
Agkaweska iti nanakman. Saan a nasayaat ti impresionda kenka no makagargari ti panagkawkawesmo. Iparegta ti Biblia a ti panagkawkawestayo ket mangipakita iti “kinaemma ken kinasimbeng ti panunot.”—1 Timoteo 2:9.
Piliem a naimbag ti gagayyemmo. No makikaduaka kadagidiay mangipalubos wenno paggugustoda ti agalembong wenno flirting, mabalin a kasta met ti panangtratoda kenka.—Proverbio 13:20.
Liklikam dagiti naalas a sasao. Pumanawkan no ti saritaan ket agturongen iti “narugit nga estoria, minamaag a sasao, wenno naalas nga angaw.”—Efeso 5:4, God’s Word Bible.
Liklikam dagiti makasulisog a kasasaad. Kas pagarigan, agannadka kadagiti awis nga agbati kalpasan ti trabaho nga awan met ti napateg a rason.—Proverbio 22:3.
Agbalinka a natibker ken prangka. No binastosdaka, ibagam iti nangbastos kenka saanmo a kayat ti inaramidna. (1 Corinto 14:9) Kas pagarigan, “Kanayonak a sagiden, isardengmon ta diak kayat dayta.” Mabalinmo ti agsurat iti nangbastos kenka ken ibagam ti riknam ken no ania ti kayatmo a mapasamak inton sumaruno. Ilawlawagmo ti takdermo a naibatay iti moral ken narelihiosuan a patpatiem.—1 Tesalonica 4:
3-5.
Agpatulongka. No agtultuloy ti panangbastosda kenka, ipulongmo iti mapagtalkam a gayyem, kapamiliam, wenno katrabahuam wenno asinoman a nakatulongen kadagiti biktima ti panangbastos. (Proverbio 27:9) Dakkel ti naitulong ti kararag kadagiti adu a biktima ti panangbastos. Uray no dimo pay napadpadasan ti nagkararag, dimo tagibassiten ti tulong nga ipaay ni Jehova, “ti Dios ti amin a liwliwa.”—2 Corinto 1:3.
Ti panangbastos ket mangpataud iti narigat a kasasaad iti pagtrabahuan iti adu, ngem makatulong ti Biblia.